Blaze7451/Wiki-th-20250601 huggingface dataset:
อัลลัน ฟูเอนเตส

อัลลัน ฟูเอนเตส (Allan Fuentes) นักมวยสากลชาวฟิลิปปินส์ เกิดที่ จังหวัดมัสตาเบ ประเทศฟิลิปปินส์ สถิติการชก 29 ครั้ง ชนะ 12 (น็อค 1) เสมอ 5 แพ้ 12 

**ประวัติ**
ฟูเอนเตสขึ้นชกมวยสากลอาชีพครั้งแรกเมื่อ 16 มิถุนายน พ.ศ. 2543 ชนะคะแนน เรเนียล คอร์ปัส ที่ ฟิลิปปินส์ จากนั้น ชกชนะเป็นส่วนใหญ่ ต่อมาใน พ.ศ. 2547 เข้าแข่งขันในรายการ Philippine Professional Boxing League รุนจูเนียรแบนตัมเวท ปรากฏว่าแพ้คะแนน โรเซลิโต คัมปาน่า ตกรอบไป จากนั้น ได้ชิงแชมป์ ABCO เฉพาะกาลรุ่นแบนตัมเวทเมื่อ 30 เมษายน พ.ศ. 2547  แพ้คะแนน ฉัตรชัย อีลิทยิม ไม่ได้แชมป์ ฟูเอนเตสยังคงชกมวยอย่างต่อเนื่อง และเคยมาชกในไทยเมื่อ พ.ศ. 2548 แพ้น็อค วีรพล นครหลวงโปรโมชั่น ยก 3 และได้ชิงแชมป์ PABA รุ่นแบนตัมเวทที่ว่าง แพ้น็อค ทับทิมแดง ณ ราชวัตร ยก 3 เมื่อ 31 ตุลาคม พ.ศ. 2548 ใน พ.ศ. 2549 มาชกนอกรอบ แพ้คะแนน สายรุ้ง อ.สุวรรณศิลป์ หลังจากนั้น ฟูเอนเตสขึ้นชกอีกเพียง 2 ครั้ง หลังจากที่ชกแพ้คะแนน โมนิโก ลอเรนเต้ เมื่อ 29 กรกฎาคม พ.ศ. 2549 ฟูเอเตสก็แขวนนวมไป

**เกียรติประวัติ**
 เคยชิงแชมป์ต่อไปนี้แต่ไม่สำเร็จ
** ชิงแชมป์ ABCO เฉพาะกาลรุ่นแบนตัมเวทเมื่อ 30 เมษายน 2547 แพ้คะแนน ฉัตรชัย อีลิทยิม ที่ นครราชสีมา
** ชิงแชมป์ PABA รุ่นแบนตัมเวทเมื่อ 31 ตุลาคม 2548 แพ้น็อค ทับทิมแดง ณ ราชวัตร ยก 3 ที่ กทม.

**อ้างอิง**
  สถิติการชก boxrec.com 
หมวดหมู่:นักมวยสากลชาวฟิลิปปินส์รุ่นแบนตัมเวท
หมวดหมู่:บุคคลจากจังหวัดมัสบาเต
คิม ยองจิน

คิม ยองจิน (Young-Jin Kim) นักมวยสากลชาวเกาหลีใต้ เกิดเมื่อ 22 พฤศจิกายน พ.ศ. 2513 สถิติการชก 25 ครั้ง ชนะ 20 (น็อค 13) เสมอ 1 แพ้ 4

**เกียรติประวัติ**
 แชมป์เกาหลีใต้รุ่นไลท์ฟลายเวท (2535)- เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นฟลายเวท WBC เมื่อ 27 กุมภาพันธ์ 2541 แพ้คะแนน ฉัตรชัย อีลิทยิม ที่ เกาะสมุย

**อ้างอิง**
  สถิติการชก boxrec.com date=2014-03-29  
หมวดหมู่:นักมวยสากลชาวเกาหลีใต้
หมวดหมู่:แชมป์มวยสากลประเทศเกาหลีใต้
แจ๊ค วีราโน

แจ๊ค วีราโน (Jake Verano) นักมวยสากลชาวฟิลิปปินส์ เกิดเมื่อ 19 กันยายน พ.ศ. 2524 สถิติการชก 39 ครั้ง ชนะ 20 (น็อค 10) เสมอ 3 แพ้ 16 

**ประวัติ**
วีราโนขึ้นชกมวยสากลครั้งแรกเมื่อ 23 สิงหาคม พ.ศ. 2545 ชนะน็อค โรมาโน เอนาริโอ ยก 1 ที่ ฟิลิปปินส์ จากนั้น ขึ้นชกชนะเป็นส่วนใหญ่ จนได้ชิงแชมปืโลกเยาวชนรุ่นเฟเธอร์เวท WBC ที่ว่างเมื่อ 5 ธันวาคม พ.ศ. 2546 แพ้คะแนน ทอมมี บราวน์ ที่ออสเตรเลีย จากนั้นได้ขึ้นชิงแชมป์ฟิลิปปินส์รุ่นซูเปอร์แบนตัมเวทที่ว่างเมื่อ 4 เมษายน พ.ศ. 2547 แพ้คะแนน เรย์นัลด์ ตรีโบ ที่ ฟิลิปปินส์ วีราโนได้มาชกในไทยครั้งแรกเมื่อ พ.ศ. 2547 ชนะคะแนน จงเจริญ แครี่บอย และใน พ.ศ. 2548 มาชกแพ้น็อค พูนสวัสดิ์ กระทิงแดงยิม ยก 3 จากนั้นได้มาชิงแชมป์ระดับภูมิภาคในไทย 2 ครั้ง คือชิงแชมป์ WBO เอเชียรุ่นเฟเธอร์เวทเมื่อ 6 พฤษภาคม พ.ศ. 2548 แพ้คะแนน เทิดศักดิ์ จันทร์แดง และชิงแชมป์ WBC เอเชียรุ่นเฟเธอร์เวทเมื่อ 6 ธันวาคม พ.ศ. 2548 แพ้น็อค ทอง ป.โชคชัย ยก 5 วีราโนยังขึ้นชกอย่างต่อเนื่อง และได้ชิงแชมป์ฟิลิปปินส์รุ่นซูเปอร์แบนตัมเวทเมื่อ 29 เมษายน พ.ศ. 2550 เสมอกับ อเล็กซ์ เอสคาสเนอร์ ไม่ได้แชมป์ วีราโน่ขึ้นชกแก้มือกับเอสคาสเนอร์อีกครั้งเมื่อ 18 สิงหาคม ปีเดียวกัน ซึ่งคราวนี้วีราโน่เป็นฝ่ายชนะคะแนน ได้แชมป์ฟิลิปปินส์มาครอง แต่พอป้องกันแชมป์ครั้งแรกก็แพ้คะแนน จูน ทาลาเป้ เสียแชมป์ไปเมื่อ 14 พฤศจิกายน พ.ศ. 2550 หลังจากนั้น วีราโน่เริ่มชกแพ้เป็นส่วนใหญ่  ขึ้นชิงแชมป์ PABA รุ่นเฟเธอร์เวทที่ว่างเมื่อ 14 ธันวาคม พ.ศ. 2550 เสมอกับ วาจิบ ซุสวานโต ที่อินโดนีเซีย ไม่ได้แชมป์ ได้ชิงแชมป์ฟิลิปปินส์อีกสองครั้งแต่ไม่สำเร็จ หลังจากที่ชิงแชมป์ฟิลิปปินส์รุ่นเฟเธอร์เวทเมื่อ 15 กันยายน พ.ศ. 2554 แพ้น็อค อะโดเนส อากูเอโล ยก 4 วีราโน่ก็แขวนนวมไป

**เกียรติประวัติ**
 แชมป์ฟิลิปปินส์รุ่นซูเปอร์แบนตัมเวท (2550)- เคยชิงแชมป์ต่อไปนี้แต่ไม่สำเร็จ
** ชิงแชมป์โลกเยาวชนรุ่นเฟเธอร์เวท WBC เมื่อ 5 ธันวาคม 2546 แพ้คะแนน ทอมมี่ บราวน์ ที่ ออสเตรเลีย
** ชิงแชมป์ WBO เอเชียรุ่นเฟเธอร์เวทเมื่อ 6 พฤษภาคม 2548 แพ้คะแนน เทอดศักดิ์ จันทร์แดง ที่ กทม.
** ชิงแชมป์ ABCO รุ่นซูเปอร์เฟเธอร์เวทเมื่อ 6 ธันวาคม 2548 แพ้น็อค ทอง ป.โชคชัย ยก 5 ที่ นนทบุรี
** ชิงแชมป์ PABA รุ่นเฟเธอร์เวทเมื่อ 14 ธันวาคม 2550 เสมอกับ วาจิบ ซุสวานโต ที่ อินโด

**อ้างอิง**
  สถิติการชก boxrec.com 
หมวดหมู่:นักมวยสากลชาวฟิลิปปินส์รุ่นซูเปอร์แบนตัมเวท
หมวดหมู่:นักมวยสากลชาวฟิลิปปินส์รุ่นเฟเธอร์เวท
หมวดหมู่:นักมวยสากลชาวฟิลิปปินส์รุ่นซูเปอร์เฟเธอร์เวท
หมวดหมู่:แชมป์มวยสากลประเทศฟิลิปปินส์
หมวดหมู่:บุคคลจากจังหวัดบูคิดโนน
เจ้าจอมมารดาแส ในรัชกาลที่ 5

เจ้าจอมมารดาแส ในรัชกาลที่ 5 เกิดเมื่อ กันยายน พ.ศ. 2411 เป็นธิดารุ่นเล็กของพระยาอัพภันตริกามาตย์ (ดิศ โรจนดิศ) กับบาง อัพภันตริกามาตย์ มีพี่น้องร่วมบิดาที่รับราชการฝ่ายใน ดังนี้- เจ้าจอมมารดาเที่ยง ในรัชกาลที่ 4- เจ้าจอมมารดาชุ่ม ในรัชกาลที่ 4- เจ้าจอมมารดาทับทิม ในรัชกาลที่ 5
เมื่อท่านได้ถวายตัวเข้ารับราชการฝ่ายในแล้วนั้น ก็ได้มีประสูติกาลพระราชโอรสพระราชธิดา 3 พระองค์ คือ- พระองค์เจ้าชายเขจรจิรประดิษฐ  ประสูติวันที่ 23 กรกฎาคม พ.ศ. 2431 สิ้นพระชนม์เมื่อพระชันษา 3 เดือน- พระองค์เจ้าหญิงอภันตรีปชา ประสูติวันที่ 31 ตุลาคม พ.ศ. 2432- พระองค์เจ้าหญิงทิพยาลังการ ประสูติวันที่ 17 มกราคม พ.ศ. 2434
เจ้าจอมมารดาแสเป็นเจ้าจอมสำคัญคนหนึ่งในพระบาทสมเด็จพระจุลจอมเกล้าเจ้าอยู่หัว เรือนของท่านในพระบรมมหาราชวัง นั้นมีความกว้างขวางใหญ่โตเกือบเท่าตำหนักของพระนางเจ้าสุขุมาลมารศรี พระราชเทวี 
เจ้าจอมมารดาแส ในรัชกาลที่ 5 ถึงแก่อสัญกรรมเมื่อวันที่ 14 ตุลาคม พ.ศ. 2468 ในการนี้ พระบาทสมเด็จพระมงกุฎเกล้าเจ้าอยู่หัว โปรดเกล้าฯ ให้ สมเด็จพระเจ้าบรมวงศ์เธอ เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช เสด็จแทนพระองค์ประทานน้ำหลวงอาบศพ ณ สวนของเจ้าจอมมารดาแสที่ ถนนพิชัย เมื่อวันที่ 15 ตุลาคม พ.ศ. 2468 เวลา 17.00 น.

**เครื่องราชอิสริยาภรณ์**

**อ้างอิง**
2468
หมวดหมู่:พระภรรยาในรัชกาลที่ 5
หมวดหมู่:สกุลโรจนดิศ
หมวดหมู่:เจ้าจอมมารดา
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายใน)
หมวดหมู่:ผู้ได้รับเหรียญรัตนาภรณ์ จ.ป.ร.2‎
สะพานเชียงราก

สะพานเชียงราก เป็นสะพานข้ามแม่น้ำเจ้าพระยา เชื่อมพื้นที่ระหว่างอำเภอสามโคก จังหวัดปทุมธานี กับอำเภอบางไทร จังหวัดพระนครศรีอยุธยา เป็นส่วนหนึ่งของถนนกาญจนาภิเษกฝั่งตะวันตก สะพานนี้อยู่ทางท้ายน้ำของสะพานเกาะเกิด และทางเหนือน้ำของ สะพานปทุมธานี 

**ดูเพิ่ม**
 ถนนกาญจนาภิเษก

**แหล่งข้อมูลอื่น**
เชียงราก
หมวดหมู่:ก่อตั้งในประเทศไทยในปี พ.ศ. 2541
เชียงราก
เชียงราก
เชียงราก
หมวดหมู่:สิ่งก่อสร้างในอำเภอสามโคก
หมวดหมู่:สิ่งก่อสร้างในอำเภอบางไทร
เวอร์ชวลบอย

เครื่องเล่น เวอร์ชวลบอย
เวอร์ชวลบอย เป็นเครื่องเล่นเกม 3 มิติที่นินเทนโดผลิตออกมาวางจำหน่ายเมื่อวันที่ 21 กรกฎาคม พ.ศ. 2538 ผู้เล่นต้องมองผ่านดิสเพลย์ที่มีรูปร่างเหมือนแว่นซึ่งตั้งบนขาวาง โดยภาพของเกมจะเป็นภาพ 3 มิติ โดยการหลอกสายตาให้มองเห็นภาพ 2 มิติดูมีมิติแบบภาพ 3 มิติ ออกวางขายครั้งแรกในญี่ปุ่นในปี ค.ศ. 1995 เครื่องเวอร์ชวลบอยถูกวิจารณ์ว่าเป็นความผิดพลาดครั้งใหญ่ที่สุดของนินเทนโดในวงการอุตสาหกรรมเกม

**ประวัติและการพัฒนา**
ช่วงหลังยุคเครื่องเกมซูเปอร์แฟมิคอม นินเทนโดต้องการสานต่อความสำเร็จของเครื่องเกมพกพาของตนที่ชื่อ "เกมบอย" ที่ประสบความสำเร็จอย่างล้นหลาม นินเทนโดมองว่าภาพของเครื่องเกมบอยที่เป็นภาพขาวดำความละเอียดต่ำนั้นล้าสมัยไปแล้ว จึงมีความต้องการจะพัฒนาเครื่องเกมพกพารุ่นใหม่มาแทนที่
นินเทนโดได้มอบหมายให้ กุนเป โยโคอิ นักพัฒนาเกมผู้มีชื่อเสียงผู้ให้กำเนิดเครื่องเกมพกพาที่ประสบความสำเร็จอย่างสูงอย่าง "เกม แอนด์ วอช" และ "เกมบอย" และผู้ให้กำเนิดเกมซีรีส์ "เมทรอยด์" เป็นผู้พัฒนาเครื่องเกมพกพารุ่นใหม่นี้ โยโคอิได้พัฒนาเครื่องเกมที่อาศัยหลักการมองภาพ 3 มิติของดวงตา โดยผู้เล่นจะต้องมองเข้าไปในกล้องเหมือนสวมแว่นประดาน้ำ และในเครื่องจะมีหน้าจอ 2 ชุดสำหรับดวงตาซ้ายและขวา ภาพจากจอทั้ง 2 จะถูกมองแยกต่างหากจากดวงตาแต่ละข้าง ผลที่ได้คือเกิดภาพลวงตาที่ทำให้ดูเหมือนภาพมีมิติแบบภาพ 3 มิติ
อย่างไรก็ดี เนื่องด้วยการพัฒนากินเวลามากเกินไป และนินเทนโดต้องการรีบหันไปให้ความสนใจกับการพัฒนาเครื่องนินเทนโด 64 มากกว่า เครื่องเวอร์ชวลบอยจึงออกวางจำหน่ายทั้งๆที่โยโคอิยังพัฒนามันไม่เสร็จสมบูรณ์ ผลที่ได้คือเครื่องที่มีขนาดเทอะทะ มีขนาดใหญ่เกินกว่าที่จะเป็นเครื่องเกมพกพา หนำซ้ำเวลาเล่นต้องหาพื้นที่วางเครื่องที่มั่นคง เพราะไม่มีอะไรตรึงตัวเครื่องติดไว้กับหัว ทำให้ได้รับคำวิจารณ์ในแง่ลบเป็นจำนวนมาก

**คำวิจารณ์**
เครื่องเวอร์ชวลบอยนั้นเป็นที่ผิดหวังของแฟนๆ นักเล่นเกมที่รอคอยเครื่องเกมนี้ตั้งแต่ครั้งที่นินเทนโดประกาศจะผลิตเครื่องเกม 3 มิติเป็นครั้งแรก และนินเทนโดยังโฆษณาประสิทธิภาพของเครื่องเอาไว้เกินความเป็นจริงเป็นอย่างมาก เมื่อตัวเครื่องจริงออกมาไม่เป็นไปตามที่โฆษณาไว้ จึงสร้างความผิดหวังและมีคำวิจารณ์ในแง่ลบเป็นจำนวนมาก
ทางนินเทนโดกล่าวหาว่านายโยโคอิผู้ให้กำเนิดเครื่องเป็นต้นเหตุของความล้มเหลวครั้งใหญ่นี้ กล่าวกันว่าทางบริษัทเริ่มจะเหินห่างจากนายโยโคอิ ภายหลังนายโยโคอิจึงลาออกจากบริษัทไปผลิตเกมให้บริษัทบันได เครื่องเวอร์ชวลบอยได้รับคำวิจารณ์ในแง่ลบเป็นอย่างมาก ในปี 2007 นิตยสาร "PC World" จัดอันดับให้เครื่องเวอร์ชวลบอยอยู่ที่อันดับ 5 ในอันดับ "สินค้าเทคโนโลยีที่น่าเกลียดที่สุดในประวัติศาสตร์"
ถึงแม้จะถูกจัดอันดับว่าเป็นเครื่องเกมที่มีคุณภาพแย่และถือเป็นความล้มเหลว ทำให้ผลิตออกมาเพียง 80,000 เครื่อง แต่ด้วยจำนวนที่น้อยและหายากนี้ ทำให้เครื่องเวอร์ชวลบอยกลายเป็นของสะสมหายากของบรรดาแฟนๆ นินเทนโด และสามารถขายได้ผ่านทางการประมูลในราคาแพง ในเมืองดูไบ มีการค้นพบเครื่องเวอร์ชวลบอย 100 เครื่องถูกเก็บลืมไว้ในลังไม้ที่เก็บไว้ในโกดัง เป็นเครื่องเวอร์ชวลบอยที่ขายไม่ออกและถูกเก็บลืมไว้ โดยที่เจ้าของคนปัจจุบันไม่รู้เลยว่ายังมีเครื่องพวกนี้อยู่ในโกดังจนกระทั่งถูกค้นพบในภายหลัง

**เกม**
เครื่องเวอร์ชวลบอยถือเป็นหนึ่งในเครื่องเกมที่มีเกมน้อยที่สุด มีเกมออกมาเพียง 22 เกมเท่านั้น

**อ้างอิง**
หมวดหมู่:นินเท็นโด
หมวดหมู่:เครื่องเล่นวิดีโอเกม
ประภาวดี เจริญรัตนธารากูล

พันตรีหญิง ประภาวดี เจริญรัตนธารากูล (สังกัดกรมพลาธิการทหารบก) หรือที่รู้จักและนิยมเรียกกันในชื่อ น้องเก๋ (ชื่อเดิม: จันทร์พิมพ์ กันทะเตียน, ชื่อเล่น: เก๋) อดีตนักกีฬายกน้ำหนักทีมชาติไทย ที่ได้รับเหรียญทองในการแข่งขันกีฬาโอลิมปิกฤดูร้อน ครั้งที่ 29 ณ กรุงปักกิ่ง
สาธารณรัฐประชาชนจีน โดยเข้าแข่งขันใน รุ่น 53 กิโลกรัม เมื่อวันที่ 10 สิงหาคม พ.ศ. 2551 ทำสถิติท่าสแนตช์ 95 กิโลกรัม ท่าคลีนแอนด์เจิร์ก 126 กิโลกรัม  รวมน้ำหนักทำได้ 221 กิโลกรัมทำลายสถิติโอลิมปิกสำหรับท่าคลีนแอนด์เจิร์ก

**ประวัติและการศึกษา**
ประภาวดี เกิดเมื่อวันที่ 29 พฤษภาคม พ.ศ. 2527 เป็นชาวจังหวัดนครสวรรค์ เป็นบุตรสาวของ นายจันทร์แก้ว กับ นางภาวลีย์ เจริญรัตนธารากูล โดยเป็นคนโต ในจำนวนพี่น้อง 4 คน  ครอบครัวมีฐานะยากจน บิดาประกอบอาชีพกรรมกรก่อสร้าง ประภาวดี ได้เข้าศึกษาในระดับชั้นมัธยมศึกษาปีที่1-4ที่โรงเรียนสตรีนครสวรรค์ จังหวัดนครสวรรค์ และชั้นมัธยมศึกษาปี่ที่5-6ที่โรงเรียนนวมินทราชูทิศ พายัพ จังหวัดเชียงใหม่ ประภาวดี เริ่มเข้าสู่การแข่งขันยกน้ำหนักตั้งแต่อายุ 11 ปี ติดทีมชาติครั้งแรกเมื่อปี พ.ศ. 2544 ในการแข่งขันยกน้ำหนักชิงแชมป์เอเชีย ที่ประเทศจีน นอกจากนั้นยังคว้าแชมป์มาอีกหลายรายการ ตั้งแต่ แชมป์เอเชีย ปี ค.ศ. 2006, แชมป์ซีเกมส์ ครั้งที่ 23 ที่ฟิลิปปินส์, คว้าเหรียญทองซีเกมส์ ครั้งที่ 22 ที่เวียดนาม รวมถึง 3 เหรียญเงิน ชิงแชมป์เอเชีย ที่คาซัคสถาน และได้เหรียญเงินในการแข่งขันเอเชียนเกมส์ ครั้งที่ 15 ที่โดฮา ประเทศกาตาร์ และยังคว้าเหรียญทองโอลิมปิก ในการแข่งยกน้ำหนักหญิงรุ่น 53 กก. และทำลายสถิติโอลิมปิกท่าคลีนแอนด์เจิร์ก ด้วยน้ำหนัก 126 กก.
เก๋จบบริหารธุรกิจบัณฑิต มหาวิทยาลัยนอร์ทกรุงเทพ ปี 2551และย้ายไปจังหวัดเชียงใหม่ เพื่อศึกษาต่อ
แต่ในการแข่งขันกีฬาโอลิมปิกฤดูร้อน ครั้งที่ 30 ที่กรุงลอนดอน ประเทศอังกฤษ สหราชอาณาจักร ไม่ได้เข้าร่วมแข่งขัน เพราะไม่ผ่านเกณฑ์การคัดตัวที่ทางสมาคมยกน้ำหนักสมัครเล่นแห่งประเทศไทยได้กำหนดไว้ ซึ่งเจ้าตัวก็บอกว่าไม่ได้ติดใจอะไร

**ผลงาน**
 เหรียญทอง โอลิมปิกฤดูร้อน 2008 ณ กรุงปักกิ่ง สาธารณรัฐประชาชนจีน- 3 เหรียญทอง กีฬามหาวิทยาลัยโลก ที่ตุรกี 2006- เหรียญเงิน เอเชียนเกมส์ ที่กาตาร์ 2006- 3 เหรียญทอง ชิงแชมป์เอเชีย ที่ สหรัฐอาหรับเอมิเรตส์ 2005   - เหรียญทอง ซีเกมส์ ที่ฟิลิปปินส์ 2005- เหรียญทองแดง ชิงแชมป์โลก ที่แคนาดา 2003- เหรียญทอง ซีเกมส์ ที่เวียดนาม 2003- เหรียญทองแดง เอเชียนเกมส์ ที่กว่างโจว 2010- เหรียญทอง ซีเกมส์ ที่อินโดนีเซีย 2011

**เครื่องราชอิสริยาภรณ์**

**อ้างอิง**
หมวดหมู่:นักกีฬาจากจังหวัดนครสวรรค์
หมวดหมู่:นักยกน้ำหนักหญิงชาวไทย
หมวดหมู่:นักกีฬาไทยที่ได้เหรียญทองโอลิมปิก
หมวดหมู่:นักกีฬาเหรียญทองซีเกมส์ชาวไทย
หมวดหมู่:นักกีฬาเหรียญเงินเอเชียนเกมส์ชาวไทย
หมวดหมู่:นักกีฬาเหรียญทองแดงเอเชียนเกมส์ชาวไทย
หมวดหมู่:ชาวไทยเชื้อสายจีน
หมวดหมู่:ทหารบกชาวไทย
หมวดหมู่:บุคคลจากโรงเรียนสตรีนครสวรรค์
หมวดหมู่:บุคคลจากโรงเรียนนวมินทราชูทิศ พายัพ
หมวดหมู่:ผู้ได้รับเครื่องราชอิสริยาภรณ์ จ.ภ.
เกียรติ วัธนเวคิน

เกียรติ วัธนเวคิน (17 พฤศจิกายน พ.ศ. 2452 - 14 มิถุนายน พ.ศ. 2556) หรือ คู เส้เกี้ยน (丘細見) เป็นนักธุรกิจชาวไทยเชื้อสายจีนที่มีบทบาทในวงการธุรกิจของประเทศไทย เป็นประธานกิตติศักดิ์ของสมาคมฮากกาแห่งประเทศไทย ผู้ก่อตั้งธนาคารเกียรตินาคินภัทร และบุกเบิกธุรกิจอุตสาหกรรมหลายสาขา อาทิ ธุรกิจการเงินและธนาคาร ธุรกิจผลิตและจำหน่ายน้ำตาลทราย ธุรกิจผลิตและจำหน่ายสุราในภาคตะวันออก ธุรกิจก่อสร้างทางหลวง ธุรกิจอสังหาริมทรัพย์ เป็นต้น 

**ประวัติ**
เกียรติ วัธนเวคิน เกิดเมื่อวันที่ 17 พฤศจิกายน ค.ศ. 2452 ที่ประเทศจีน เป็นบุตรของนายเซ็น และนางฮวย อพยพเข้ามาอาศัยที่จังหวัดฉะเชิงเทรา พร้อมกับมารดา เขาสำเร็จการศึกษาชั้นมัธยมศึกษาปีที่ 3 จากโรงเรียนฮั่วมิ้นกงลิบหักเหา (โรงเรียนหนองจอกพิทยานุสรณ์มัธยม)
เกียรติ วัธนเวคิน มีบุตรธิดา รวม 18 คน อาทิ - คุณหญิงณัฐิกา วัธนเวคิน อังอุบลกุล ประธานกลุ่มบริษัท น้ำตาลและอ้อยตะวันออก จำกัด ประธานสภาองค์การพัฒนาเด็กและเยาวชนฯ และอดีตประธานสภาสตรีแห่งชาติในพระบรมราชินูปถัมภ์- นายสุพล วัธนเวคิน ประธานคณะกรรมการธนาคารเกียรตินาคินภัทร จำกัด (มหาชน)- นางพนิดา เทพกาญจนา สมรสกับ นายพงศ์เทพ เทพกาญจนา รองนายกรัฐมนตรี และรัฐมนตรีว่าการกระทรวงศึกษาธิการ- นางวรรณสมร วรรณเมธี กรรมการบริหารบริษัทโรงแรมไฮแอทรีเจนซี่ หัวหิน และเดอะบาราย สมรสกับนายธีร์ วรรณเมธี กรรมการศูนย์ดวงตาสภากาชาดไทย
เกียรติ วัธนเวคิน เสียชีวิตเมื่อวันที่ 14 มิถุนายน พ.ศ. 2556 ด้วยโรคชรา โดยพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรและสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง โปรดเกล้าฯพระราชทานน้ำหลวงอาบศพ รับศพไว้ในพระบรมราชานุเคราะห์ และพระราชทานพระพิธีธรรมสวดพระอภิธรรม 7 คืน คือ วันที่ 15-21 มิถุนายน 2556 พร้อมโกศ 8 เหลี่ยม ณ ศาลากวีนิรมิต (ศาลากลางน้ำ) วัดเทพศิรินทราวาส 

**เครื่องราชอิสริยาภรณ์**

**อ้างอิง**
หมวดหมู่:ชาวไทยเชื้อสายจีน
หมวดหมู่:บุคคลจากจังหวัดฉะเชิงเทรา
หมวดหมู่:นักธุรกิจชาวไทย
หมวดหมู่:ชาวไทยที่มีอายุเกิน 100 ปี
หมวดหมู่:ผู้ได้รับเครื่องราชอิสริยาภรณ์ ป.ม.
ซิสก้า

ซิสก้า (Siska) เป็นนักร้องดูโอ้สัญชาติไทย ค่ายกามิกาเซ่ ประกอบด้วยสมาชิกจำนวนสองคนคือ มิน และ แจม คำว่า ซิสก้า มาจากการรวมกันระหว่างคำว่า "ซิสเตอร์" (น้องสาว หรือ พี่สาว) กับ "ค่ะ" (หางเสียงของผู้หญิง) จึงได้แปลได้ว่า "เป็นน้องสาวค่ะ" 
ปัจจุบัน ซิสก้าได้หยุดทำงานเพลงชั่วคราว เนื่องจากแจม ขอพักงานเพลงชั่วคราวเพื่อเตรียมสอบเข้ามหาวิทยาลัย แต่ยังคงเป็นศิลปินของกามิกาเซ่อยู่ ส่วนมิน ก็ไปมีผลงานเพลงกับกลุ่ม สวีต ดี (SWEE:D) ในอนาคตทั้งสองอาจกลับมาร่วมงานกันอีก และต่อมาทั้งคู่ได้ถอนตัวจาก กามิกาเซ่ เนื่องจากได้ไปเรียนต่อ

**รายชื่อสมาชิก**
 พัฑฒิดา วงศ์โฆษวรรณ (มิน)- ชลธร ปรัชญารุ่งโรจน์ (แจม)

**ผลงานเพลง**

**โปรเจกต์พิเศษ**
ปกอัลบั้ม Siska ของศิลปินวงซิสก้า ในรูปแบบแผ่นตัด เผื่อแจกตามสถานีวิทยุในการโปรโมทศิลปิน

**อัลบั้มพิเศษ**

**ซิงเกิล**

**ผลงานการแสดง**

**มิวสิกวีดีโอ**

**ละคร**

**ภาพยนตร์**

**คอนเสิร์ต**

**โฆษณา**

**งานพิธีกร**

**เพลงประกอบละคร**
 อย่ามากมาย ประกอบละครเรื่อง หมวยอินเตอร์ 2551 ทางช่อง 7

**อ้างอิง**
  Siskadate=2010-12-15 -  jamzuridate=2016-03-31 

**แหล่งข้อมูลอื่น**
 แจม- มิน
หมวดหมู่:กลุ่มดนตรีป็อปสัญชาติไทย
หมวดหมู่:พิธีกรชาวไทย
หมวดหมู่:ศิลปินสังกัดอาร์เอส
หมวดหมู่:วงกลุ่มสองสัญชาติไทย
หมวดหมู่:ศิลปินค่ายกามิกาเซ่
หมวดหมู่:กลุ่มดนตรีไทยในยุค 2000
แม่แบบ:MedalCompetition

}}
โอลิมปิก=กีฬาโอลิมปิก
เครือจักรภพ=กีฬาเครือจักรภพ
เอ็กซ์เกมส์=เอ็กซ์เกมส์
good=Goodwill Games
indoor championships=World Indoor Championships
ยูโรเปียนคัพ=ยูโรเปียนคัพ
เอเชียนเกมส์=เอเชียนเกมส์
ออลไชนาเกมส์=ออลไชนาเกมส์
sfwc=Ski flying World Championships
whmc=World Half Marathon Championships
wrrc=World Road Running Championships
กรีฑาชิงแชมป์โลก=กรีฑาชิงแชมป์โลก
wccc=World Cross Country Championships
wjc=World Junior Championships in Athletics
wyc=World Youth Championships in Athletics
wrwc=World Race Walking Cup
Athletics World Cup=World Cup in Athletics
gl=Golden League
AF=World Athletics Final
gpf=Grand Prix Final
พาราลิมปิก=กีฬาพาราลิมปิก
#default=
}}
ซินดาร์

ซินดาร์ (Sindar) คือชื่อเรียกเอลฟ์กลุ่มหนึ่งในปกรณัมชุดมิดเดิลเอิร์ธของ เจ. อาร์. อาร์. โทลคีน คำว่า ซินดาร์ เป็นภาษาเควนยา ที่ชาวโนลดอร์พลัดถิ่นเรียกเอลฟ์กลุ่มนี้ มีความหมายว่า "ประชาชนสีเทา" เอกพจน์เรียกว่า ซินดา (Sinda) เอลฟ์กลุ่มนี้เป็นกลุ่มย่อยกลุ่มหนึ่งของเอลฟ์ในตระกูลเทเลริ ซึ่งเป็นตระกูลที่สามของพวกเอลฟ์ที่อพยพออกจากทะเลสาบคุยวิเอเนน บางครั้งก็เรียกชาวซินดาร์ว่า เกรย์เอลฟ์ หรือ เอลฟ์เทา
เมื่อแรกเริ่ม ชาวซินดาร์ออกเดินทางจากทะเลสาบคุยวิเอเนนพร้อมกับเอลฟ์เทเลริกลุ่มอื่นๆ แต่เมื่อเดินทางมาเกือบจะถึงริมฝั่งมหาสมุทรใหญ่ ผู้นำของพวกเขาคือ เอลเว ซิงโกลโล หรือกษัตริย์ธิงโกล หลงทางหายไป พวกเขามัวแต่เฝ้าค้นหาติดตามผู้นำของตนอยู่ จนไม่ได้เดินทางข้ามมหาสมุทรไปพร้อมกับเอลฟ์กลุ่มอื่นๆ ในภายหลังจึงตั้งถิ่นฐานอยู่ในดินแดนริมมหาสมุทรใหญ่นั้นเอง แผ่นดินนั้นเรียกว่า เบเลริอันด์ และอาณาจักรของพวกเขามีชื่อว่า โดริอัธ ธิงโกลได้เป็นกษัตริย์ของพวกเขา โดยมีเทพีเมลิอัน ผู้เป็นเทพไมอาที่ตกหลุมรักธิงโกล อยู่เป็นราชินีของพวกเขา
เนื่องจากเอลฟ์กลุ่มนี้ไม่ได้เดินทางไปสู่แผ่นดินอามัน จึงไม่มีโอกาสเห็นแสงแห่งทวิพฤกษา พวกเขาจึงไม่ใช่คาลาเควนดิ อย่างไรก็ดี พวกเขาก็ยังไม่ใช่พวกอวาริ เขาได้รับแสงสว่างจากแผ่นดินอมตะผ่านทางดวงพักตร์ของเทพีเมลิอัน จึงมีความเฉลียวฉลาดและมีวิทยาการสูงกว่าเอลฟ์พวกอื่นๆ บนมิดเดิลเอิร์ธ ด้วยเหตุนี้พวกเขาจึงถูกเรียกว่า เอลฟ์เทา หรือเอลฟ์แห่งสนธยา แต่ส่วนพวกเขาเองเรียกชื่อตัวเองว่า เอกลัธ (Eglath) ซึ่งหมายถึง ผู้ถูกทอดทิ้ง

**ดูเพิ่ม**
 เอลฟ์- ซิลมาริลลิออน
หมวดหมู่:เอลฟ์ (มิดเดิลเอิร์ธ)
สัญประกาศ

สัญประกาศ เป็นเครื่องหมายวรรคตอนชนิดหนึ่ง เป็นการขีดเส้นใต้ข้อความสำคัญหรือข้อความที่ควรสังเกตพิเศษ อาจจะมีหนึ่งเส้นหรือสองเส้น ตัวอย่างการใช้เช่น- ประโยคนี้ สำคัญน้อยกว่า ประโยคนี้- ข้อใดต่อไปนี้ ไม่ใช่ การสืบพันธุ์แบบอาศัยเพศ
สัญประกาศแต่เดิมใช้กับเอกสารที่เขียนด้วยลายมือหรือเครื่องพิมพ์ดีดสำหรับการเน้นข้อความ ในการตรวจเรียงพิมพ์เอกสารลายมือ สัญประกาศถูกใช้เพื่อแสดงว่าข้อความที่ขีดเส้นใต้ควรใช้ไทป์เฟซพิเศษสำหรับเน้นข้อความ เช่นตัวเอนเป็นต้น แต่ในปัจจุบัน เราสามารถเลือกใช้ไทป์เฟซแบบตัวหนาหรือตัวเอนแทนได้ในคอมพิวเตอร์โดยตรง สัญประกาศจึงลดบทบาทความสำคัญลง
บางครั้งสัญประกาศถูกใช้เป็นเครื่องหมายเสริมสัทอักษร เพื่อแสดงว่าอักษรตัวนั้นออกเสียงแตกต่างออกไปจากปกติ

**การใช้ในคอมพิวเตอร์**
ในเว็บเบราว์เซอร์ทั่วไป การเชื่อมโยงหลายมิติจะถูกแสดงให้มีขีดเส้นใต้โดยปกติ แต่ทั้งผู้เยี่ยมชมและผู้สร้างเว็บไซต์ สามารถเปลี่ยนแปลงการแสดงผลการเชื่อมโยงหลายมิติบางส่วนหรือทั้งหมดให้แตกต่างไปจากเดิมได้
แท็กของ HTML คือ  ซึ่งใช้สำหรับระบุว่าเป็นข้อความที่แทรกเพิ่มเข้ามา มักจะถูกแสดงผลให้เป็นข้อความขีดเส้นใต้ และแท็ก  ซึ่งใช้สำหรับนำเสนอว่าข้อความจะต้องขีดเส้นใต้ ก็เป็นแท็กที่ล้าสมัยเนื่องจากสามารถใช้สไตล์ชีตแทนได้ นั่นคือ {text-decoration: underline} แต่แท็กเหล่านี้ก็ยังคงมีอยู่ในภาษามาร์กอัพอื่นๆ รวมทั้งในมีเดียวิกิ
ในแฟ้มข้อความธรรมดา รวมทั้งข้อความอีเมลแบบแอสกี การขีดเส้นใต้ไม่สามารถกระทำได้ในข้อความ จึงเปลี่ยนไปใช้อักขระอันเดอร์สกอร์ (_) คลุมที่ข้อความแทนการขีดเส้นใต้ เช่น "You must use an _emulsion_ paint on the ceiling."
ในยูนิโคดมีอักขระชื่อว่า "เส้นล่างแบบผสาน" (combining low line) ที่ U+0332 (◌̲) และ "เส้นล่างคู่แบบผสาน" (combining double low line) ที่ U+0333 (◌̳) ซึ่งจะทำให้เกิดผลลัพธ์คล้ายการขีดเส้นใต้เมื่อใส่อักขระนี้ต่อท้ายตัวอักษรสลับกันไป เช่น u̲n̲d̲e̲r̲l̲i̲n̲e̲ (ความตรงของเส้นขึ้นอยู่กับไทป์เฟซ) อักขระตัวนี้ไม่ควรสับสนกับ "มาครอนใต้แบบผสาน" (combining macron below) ซึ่งเป็นเส้นที่สั้นกว่า

**สัญประกาศในภาษาอื่น**
เดิมภาษาจีนไม่มีการใช้สัญประกาศ เนื่องจากงานเขียนโบราณของจีนล้วนใช้พู่กัน แต่เมื่อมีการพัฒนาเทคนิคการพิมพ์ขึ้น จึงเริ่มมีการใช้สัญประกาศ แต่ไม่ได้ใช้สำหรับการเน้นข้อความ
สัญประกาศในภาษาจีนมีสองแบบคือ "เครื่องหมายชื่อเฉพาะ" (zh-all|t=專名號|s=专名号|p=zhuānmínghào จวานหมิงเฮ่า) เป็นเส้นตรงเหมือนขีดเส้นใต้ธรรมดา (＿) ใช้สำหรับกำกับที่ข้อความที่เป็นวิสามานยนาม อาทิชื่อบุคคลหรือสถานที่ อีกแบบหนึ่งคือ "เครื่องหมายชื่อหนังสือ" (zh-all|t=書名號|s=书名号|p=shūmínghào ซูหมิงเฮ่า) เส้นจะมีลักษณะเป็นคลื่น (﹏) ใช้กำกับชื่อหนังสือเท่านั้น (ปัจจุบันนิยมใช้วงเล็บแหลม 《》〈〉 คร่อมชื่อหนังสือแทน)
ในกรณีที่มีชื่อเฉพาะอยู่ติดกันสองตัวขึ้นไป ชื่อเฉพาะแต่ละชื่อจะเขียนสัญประกาศแยกกัน ดังนั้นในการพิมพ์จึงมีการใส่ช่องว่างแคบๆ คั่นระหว่างชื่อเฉพาะเหล่านั้น และถ้าหากหนังสือเขียนในแนวตั้ง สัญประกาศก็จะเขียนในแนวตั้งกำกับไว้ที่ด้านข้างของอักษรแทน (︳︴)

**ดูเพิ่ม**
 อันเดอร์สกอร์
หมวดหมู่:เครื่องหมายวรรคตอน
ซึมน้อยหน่อยกะล่อนมากหน่อย

ซึมน้อยหน่อยกะล่อนมากหน่อย เป็นภาพยนตร์ไทยลำดับแรกของ ไท เอ็นเตอร์เทนเมนต์ มีจรัญและวิสูตร พูลวรลักษณ์ เป็นผู้อำนวยการสร้าง กำกับโดย ธนิตย์ จิตนุกูล, อดิเรก วัฏลีลา โดยเริ่มแรกจะใช้ชื่อว่า ซอย15 แต่สุดท้ายได้เปลี่ยนชื่อเป็น ซึมน้อยหน่อยกะล่อนมากหน่อย ออกฉายในปลายปี พ.ศ. 2528 ที่โรงภาพยนตร์เพชรรามา และโรงภาพยนตร์ในเครือเอเพ็กซ์ นำแสดงโดย บิลลี่ โอแกน หรือ จิตต์ จิตนุกูล, เพ็ญ พิสุทธิ์, สุรศักดิ์ วงษ์ไทย, ธัชชัย ปาละกูล, ศุภกร อุดมชัย, วชิรพจน์ บุรพรัตน์, กนกวรรณ บุรานนท์, ท้วม ทรนง, จุรี โอศิริ โดยนักแสดงตัวเอกของเรื่องล้วนเป็นดาราหน้าใหม่ทั้งสิ้น และ ผู้จัดและผู้กำกับมือใหม่เช่นกัน เป็นภาพยนตร์ที่ได้รับ รางวัลตุ๊กตาทอง ภาพยนตร์ทำรายได้สูงสุดประจำปี 2528 จากสมาคมผู้สื่อข่าวบันเทิงแห่งประเทศไทย ทำรายได้ 5 ล้านบาท ภาพยนตร์ประสบความสำเร็จจนทำภาคต่อในชื่อเรื่องว่า ปลื้ม
ต่อมาในปี พ.ศ. 2540 จึงได้ถูกสร้างเป็นละครอีกครั้งทางช่อง 3 โดยค่ายบรอดคาซท์ นำแสดงโดย นิธิ สมุทรโคจร, ปิยธิดา วรมุสิก, อรรถพร ธีมากร, ชาติชาย งามสรรพ์, บริบูรณ์ จันทร์เรือง, ตี๋อ้วน, ธิติมา สังขพิทักษ์, มนตรี เจนอักษร, อรัญญา ประทุมทอง, วรเชษฐ์ นิ่มสุวรรณ, กัลยา เลิศเกษมทรัพย์ และไพโรจน์ ใจสิงห์

**รายชื่อนักแสดง พ.ศ. 2528**
 จิตต์ จิตนุกูล หรือ บิลลี่ โอแกน รับบทเป็น มนัส- เพ็ญ พิสุทธิ์ รับบทเป็น ป่าน- สุรศักดิ์ วงษ์ไทย รับบทเป็น สมชาย- ศุภกร อุดมชัย รับบทเป็น เม้ง- ธัชชัย ปาละกูล รับบทเป็น ด้วง- วชิรพจน์ บุรพรัตน์ รับบทเป็น แว่น- ปิติ จตุรภัทร์ รับบทเป็น วุฒิ- ฐิติมา สตีเว่นส์ รับบทเป็น จุ๋ม- กนกวรรณ บุรานนท์ รับบทเป็น จิ๊บ- ท้วม ทรนง รับบทเป็น พ่อป่าน- จุรี โอศิริ รับบทเป็น แม่ป่าน

**เพลงประกอบภาพยนตร์**
 บ้านเรา / เนื้อร้อง : วิสูตร พูลวรลักษณ์ / ทำนอง-เรียบเรียง : ดำรงค์ ธรรมพิทักษ์- จำ / เนื้อร้อง : วิสูตร พูลวรลักษณ์ / ทำนอง-เรียบเรียง : ดำรง ธรรมพิทักษ์- ดอกรัก / เนื้อร้อง : หมู ดอกเข็ม / ทำนอง-เรียบเรียง : อาจารย์โสภณ จันทรมิตรี- ฝัน / เนื้อร้อง : หมู ดอกเข็ม / ทำนอง-เรียบเรียง : ปฏิวัติ ณ สงขลา

**รายชื่อนักแสดง พ.ศ. 2540**
 นิธิ สมุทรโคจร รับบทเป็น มนัส ธรรมสุธี / นัท- ปิยธิดา วรมุสิก รับบทเป็น ปานนที ธนบัตรไพศาล / ป่าน- อรรถพร ธีมากร รับบทเป็น ชายไท บุตรพูลสวัสดิ์ / ชาย- ชาติชาย งามสรรพ์ รับบทเป็น คะนอง สิงห์บ้านนา / ด้วง- นำชัย จรรยาฐิติกุล รับบทเป็น เจษฎาบดินทร์ พาหะพาณิชย์ / เม้ง- บริบูรณ์ จันทร์เรือง รับบทเป็น ฉลาดเลิศ ปัญญาไว / แว่น- อรัญญา ประทุมทอง รับบทเป็น จุ๋ม- กัลยา เลิศเกษมทรัพย์ รับบทเป็น แหม่ม- วรเชษฐ์ นิ่มสุวรรณ รับบทเป็น วุฒิ-  ไพโรจน์ ใจสิงห์ รับบทเป็น พ่อวุฒิ- มนตรี เจนอักษร รับบทเป็น พ่อป่าน - ธิติมา สังขพิทักษ์ รับบทเป็น แม่ป่าน 

**อ้างอิง**
หมวดหมู่:ภาพยนตร์ไทยที่ออกฉายในปี พ.ศ. 2528
หมวดหมู่:ภาพยนตร์ที่กำกับโดย ธนิตย์ จิตนุกูล
หมวดหมู่:ภาพยนตร์ที่กำกับโดย อดิเรก วัฏลีลา
หมวดหมู่:ละครโทรทัศน์ไทยในปี พ.ศ. 2540
หมวดหมู่:ละครโทรทัศน์ช่อง 3
หมวดหมู่:ละครโทรทัศน์โดยบรอดคาซท์ ไทย เทเลวิชั่น
หมวดหมู่:ภาพยนตร์โดยไท เอ็นเตอร์เทนเมนต์
หมวดหมู่:ภาพยนตร์ไทยที่ดัดแปลงเป็นละครโทรทัศน์
หมวดหมู่:ภาพยนตร์ไทยในคริสต์ทศวรรษ 1980
หมวดหมู่:ละครโทรทัศน์ไทยในคริสต์ทศวรรษ 1990
ธิงโกล

เอลู ธิงโกล (เควนยา) หรือ เอลเว ซิงโกลโล (ซินดาริน) เป็นตัวละครตัวหนึ่งในวรรณกรรมของ เจ. อาร์. อาร์. โทลคีน ในปกรณัมชุดมิดเดิลเอิร์ธ ปรากฏในหนังสือ ซิลมาริลลิออน ตำนานบุตรแห่งฮูริน และ เบเรนกับลูธิเอน ได้ชื่อว่าเป็นบุตรแห่งอิลูวาทาร์ที่สูงใหญ่และมีพลังอำนาจมากที่สุด เป็นรองแต่เพียงเฟอานอร์เท่านั้น
ธิงโกลเป็นผู้นำของเอลฟ์ชาวเทเลริ เป็นตัวแทนผู้ได้รับเลือกจากเทพโอโรเมไปยังแผ่นดินอมตะเพื่อยลทวิพฤกษาแห่งวาลินอร์ พร้อมกันกับอิงเว และฟินเว หลังจากนั้นผู้นำเอลฟ์ทั้งสามจึงกลับมาชักชวนพลเมืองของตนให้เดินทางออกจากทะเลสาบคุยวิเอเนนไปยังแผ่นดินอมตะ โดยที่ชาวเทเลริเดินทางอยู่ท้ายสุด
เมื่อไปใกล้จะถึงริมฝั่งมหาสมุทรใหญ่ ธิงโกลได้ล่วงหน้าออกจากกลุ่มเพื่อไปเยี่ยมฟินเว กษัตริย์โนลดอร์ สหายของตน ระหว่างทางเขาได้พบกับเทพีเมลิอันในป่า แล้วทั้งสองตกอยู่ใต้มนตร์เสน่หาที่นั้น พลเมืองของธิงโกลค้นหาเขาไม่พบ จนไม่สามารถเดินทางข้ามมหาสมุทรใหญ่ไปกับเอลฟ์กลุ่มอื่นๆ ได้
หลังจากนั้น ชาวเทเลริที่ตกค้างอยู่จึงตั้งถิ่นฐานที่ริมมหาสมุทรใหญ่ ในแผ่นดินเบเลริอันด์ เอลฟ์กลุ่มนี้ได้ชื่อว่า ชาวซินดาร์ มีธิงโกลและเมลิอัน เป็นราชาและราชินี อาณาจักรของพวกเขาเรียกว่า โดริอัธ  ธิงโกลกับเมลิอันมีธิดาด้วยกันหนึ่งองค์ คือ ลูธิเอน

**สายวงศ์ของธิงโกล**

**แหล่งข้อมูลอื่น**
  ธิงโกล บน เอ็นไซโคลปิเดียแห่งอาร์ดา
หมวดหมู่:เอลฟ์ (มิดเดิลเอิร์ธ)
หมวดหมู่:ตัวละครในซิลมาริลลิออน
หมวดหมู่:ตัวละครที่เป็นพระมหากษัตริย์
16 ปีแห่งความหลัง (ภาพยนตร์)

16 ปีแห่งความหลัง เป็นภาพยนตร์ไทยแนวชีวประวัติ ที่ออกฉายในปี พ.ศ. 2511 กำกับโดยอนุมาศ บุนนาค นำแสดงโดย มิตร ชัยบัญชา เพชรา เชาวราษฎร์ กันทิมา ดาราพันธ์ ทองใบ รุ่งเรือง ส่วนเนื้อหาในเรื่องเล่าตั้งแต่ก่อนเขาวงการจนถึงวันสุดท้ายของชีวิต และมีเพลง 8 เพลงอมตะของ สุรพล สมบัติเจริญ

**อ้างอิง**
หมวดหมู่:ภาพยนตร์ไทย
หมวดหมู่:ภาพยนตร์ชีวประวัติ
หมวดหมู่:ภาพยนตร์ไทยที่ออกฉายในปี พ.ศ. 2511
ข้อตกลงฝรั่งเศส-อิตาลี

การทำข้อตกลงระหว่างนายพลอิตาลีและ ปิแอร์ ลาวาล
ข้อตกลงฝรั่งเศส-อิตาลี (Frenco-Italian Agreement) ได้รับการลงนามเมื่อวันที่ 7 มกราคม ค.ศ. 1935 รัฐมนตรีว่าการกระทรวงการต่างประเทศของฝรั่งเศส ปิแอร์ ลาวาล และนายรัฐมนตรีแห่งอิตาลี เบนิโต มุสโสลินี ได้ลงนามในข้อตกลงฝรั่งเศส-อิตาลีที่กรุงโรม
ปิแอร์ ลาวาลผู้ซึ่งสืบทอดตำแหน่งจากหลุยส์ บาธู หลังจากที่เขาถูกลอบสังหารที่มาร์เซย์ จากที่นั่งข้าง พระเจ้าอเล็กซานเดอร์ที่ 1 กษัตริย์แห่งยูโกสลาเวีย เมื่อวันที่ 9 กันยายน ค.ศ. 1934 เขาได้สืบทอดแนวคิดของรัฐมนตรีคนก่อนในการสร้างความปลอดภัยร่วมกัน ในความพยายามที่จะควบคุมภัยจากฮิตเลอร์ในทวีปยุโรป ในวันที่ 4 มกราคม 1935 ปิแอร์ ลาวาลได้เดินทางไปยังกรุงโรมเพื่อไปพบกับนายมุสโสลินี ซึ่งลาวาลคาดว่าจะเป็นการทูตเชิงรุกในความพยายามที่จะโดดเดี่ยวนาซีเยอรมนี
เขาได้ยื่นข้อเสนอให้แก่มุสโสลินีซึ่งเป็นการเอื้อประโยชน์ให้แก่อิตาลีในการมอบบางส่วนของแคว้นโซมาลิแลนด์ของฝรั่งเศสแก่อิตาลี และเปลี่ยนสถานภาพของชาวอิตาลีในตูนิเซียอย่างเป็นทางการ รวมไปถึงปล่อยให้อิตาลีสามารถจัดการกับการรบในเอธิโอเปียได้อย่างเสรี เพื่อแลกเปลี่ยนกับสนธิสัญญาดังกล่าว ฝรั่งเศสหวังว่าอิตาลีจะมีใจออกห่างจากเยอรมนี

**ดูเพิ่ม**
 แนวสเตรซา

**อ้างอิง**
 Langer, William L. ed., An Encyclopaedia of World History, (1948), Houghton Mifflin Company, Boston. Pg. 990.
หมวดหมู่:สนธิสัญญาในสมัยระหว่างสงคราม
หมวดหมู่:ความตกลงระหว่างประเทศ
หมวดหมู่:สนธิสัญญาเกี่ยวข้องกับการเปลี่ยนแปลงดินแดน
หมวดหมู่:สนธิสัญญาเกี่ยวข้องกับสาธารณรัฐฝรั่งเศสที่ 3
หมวดหมู่:สนธิสัญญาเกี่ยวข้องกับราชอาณาจักรอิตาลี
หมวดหมู่:เบนิโต มุสโสลินี
สนธิสัญญาไม่รุกรานกันระหว่างจีน-โซเวียต

สนธิสัญญาไม่รุกรานกันระหว่างจีน-โซเวียต (Sino-Soviet Non-Aggression Pact 中蘇互不侵犯條約) ได้มีการลงนามเมื่อวันที่ 21 สิงหาคม ค.ศ. 1937 ระหว่างสาธารณรัฐจีนและสหภาพโซเวียต ระหว่าง สงครามจีน-ญี่ปุ่นครั้งที่สอง
ไฟล์:Soviet volunteer.jpg|thumb|right|250px|เครื่องบินไอ-16 ซึ่งเป็นเครื่องบินรบหลักที่ใช้กันในกองทัพอากาศจีน และอาสาสมัครนักบินชาวโซเวียต
สนธิสัญญาดังกล่าวเป็นการเชื่อมความสัมพันธ์ระหว่างสาธารณรัฐจีน ซึ่งอยู่ภายใต้การปกครองของพรรคก๊กมินตั๋ง กับสหภาพโซเวียต หลังจากการเซ็นสัญญาเรียบร้อยแล้ว สหภาพโซเวียตได้ส่งเครื่องบินรบให้แก่รัฐบาลชาตินิยมจีนในปฏิบัติการเซท และให้ความช่วยเหลือทางเศรษฐกิจเพื่อลดปัญหาที่เกิดขึ้นจากการยึดครองของญี่ปุ่น ผู้นำจีน นายพลเจียงไคเช็คเชื่อว่านี่จะเป็นตัวบ่งชี้ว่าสหภาพโซเวียตเตรียมตัวจะมทำสงคราม อย่างไรก็ตาม เมื่อเวลาผ่านไป เขาก็รู้สึกตัวว่าสหภาพโซเวียตนั้นได้จำกัดการให้ความช่วยเหลือของตัวเอง รวมไปถึงไม่ได้เตือนจีนในกรณีการตกลงเป็นพันธมิตรกันอย่างเงียบๆ กับอังกฤษ ฝรั่งเศส และในภายหลัง คือ สหรัฐอเมริกา ซึ่งจะเป็นประโยชน์ต่อจีน ซึ่งจีนและญี่ปุ่นจะอ่อนแอลงกันทั้งคู่
สนธิสัญญาดังกล่าวยังเป็นการมุ่งความสนใจของสหภาพโซเวียตมาสนใจทางด้านแนวชายแดนตะวันออก ขณะที่นาซีเยอรมนีเตรียมทำสงครามกับสหภาพโซเวียต โดยเฉพาะอย่างยิ่ง หลังจากที่สนธิสัญญาความเป็นกลางโซเวียต-ญี่ปุ่นได้ลงนามไปแล้ว ทำให้ความสัมพันธ์ระหว่างจีนและนาซีเยอรมนีเลวร้ายลงไป และในที่สุดเยอรมนีก็ยุติ ความร่วมมือทางการทหารกับจีน ที่มีมาตั้งแต่ปี ค.ศ. 1911
สนธิสัญญาดังกล่าวนี้เป็นหนึ่งในสนธิสัญญาทางการทูตฉบับแรกๆ หลังจากจักรวรรดิจีนล่มสลาย และเป็นหนึ่งในเอกสารเบื้องต้นที่ชี้ถึงความร่วมมือกันระหว่างสหภาพโซเวียตและสาธารณรัฐประชาชนจีน  สหภาพโซเวียต ในฐานะของผู้อัปถัมภ์ โดยเฉพาะอย่างยิ่ง ทางเศรษฐกิจ และจีนซึ่งเป็นรัฐบริวาร ซึ่งได้ลงเอยกันด้วยสนธิสัญญามิตรภาพจีน-โซเวียตแห่งปี ค.ศ. 1950

**ดูเพิ่ม**
 สนธิสัญญามิตรภาพจีน-โซเวียต

**อ้างอิง**
 Low,Alfred D.The Sino-Soviet Dispute: An Analysis of the Polemics.Madison, Jersey: FDU Press,1976.- Lee, Chong-Sik.Revolutionary Struggle in Manchuria: Chinese Communism and Soviet Interest, 1922-1945.Berkley:U of CA Press,1983.- Lawrance, Alan.China Since 1919: Revolution and Reform, A Sourcebook.New York: Routledge,2004.- Garver, John W. "Chiang Kai-shek's Quest for Soviet Entry into the Sino-Japanese War." Political Science Quarterly 102, no. 102 (1987): 295-316.
หมวดหมู่:สนธิสัญญาในสมัยระหว่างสงคราม
หมวดหมู่:กติกาสัญญาไม่รุกรานกัน
หมวดหมู่:การเมืองในสงครามโลกครั้งที่สอง
หมวดหมู่:ความสัมพันธ์จีน–สหภาพโซเวียต
หมวดหมู่:การเมืองในสงครามโลกครั้งที่สอง

รายชื่อเหตุการณ์ที่เกี่ยวข้องกับการเมืองและการทูตระหว่างประเทศช่วงสงครามโลกครั้งที่สอง
หมวดหมู่:การเมือง
หมวดหมู่:สงครามโลกครั้งที่สอง
แว่นตา

แว่นตาสมัยใหม่
แว่นตา เป็นเลนส์ที่สวมอยู่ในกรอบ สำหรับใส่ข้างหน้าตา ปกติเพื่อปรับแก้การมองเห็น ป้องกันตา หรือเพื่อป้องกันรังสีเหนือม่วง โดยแว่นตานี้จะถูกใช้เนื่องในหลาย ๆ กรณี อาทิเช่น คนที่มีปัญหาทางด้านสายตา ไม่ว่าจะเป็นสายตาสั้น สายตายาว ผู้มีปัญหาทางตาเช่นโรคต้อบางชนิดที่จำเป็นต้องป้องกันนัยต์ตาไม่ให้โดนลมปะทะ หรือในบางครั้งยังสามารถใช้เป็นแว่นตาสำหรับใส่เล่น (แฟชั่น) ได้อีกด้วย และข้อดีอย่างหนึ่งคือ สามารถกันรังสีต่าง ๆ ที่ออกมาจากคอมพิวเตอร์ ทำให้ช่วยในเรื่องของการถนอมสายตาได้อีกด้วย แว่นสมัยใหม่โดยทั่วไปทำจากโลหะหรือพลาสติก ซึ่งจะมีข้อดีและข้อเสียที่แตกต่างกันออกไป 
สำหรับกรอบแว่นสายตาที่มีกรอบเป็นพลาสติก มีคุณสมบัติเรื่องของความเบาของตัวแว่น ทำให้ผู้ใช้รู้สึกสบายตา ไม่ปวดศีรษะ แต่มีข้อเสียในเรื่องของความทนทาน
สำหรับกรอบแว่นสายตาที่มีกรอบเป็นโลหะนี้ จะมีน้ำหนักที่ค่อนข้างมาก แต่มีข้อดีคือความทนทาน
ในปัจจุบันมีแว่นตาหลากหลายรูปทรงให้เลือกใช้ ไม่ว่าจะเป็นทรงสี่เหลี่ยม ทรงกลม ทรงรี ซึ่งแว่นตาแต่ละรูปทรงมีส่วนช่วยในเรื่องของการปรับรูปหน้าผู้ใส่ได้ ขึ้นอยู่กับการเลือกเฟ้นของผู้ใช้เอง อาทิเช่น กรอบแว่นตาทรงสี่เหลี่ยมจะเหมาะกับทั้งคนที่มีหน้ากลมและหน้ายาว เป็นต้น

**แหล่งข้อมูลอื่น**
หมวดหมู่:เลนส์
หมวดหมู่:สิ่งประดิษฐ์ของอิตาลี
หมวดหมู่:จักษุภัณฑ์
ปาหมี

ปาหมี หรือ พาหมี เป็นพืชสมุนไพร โดยมักนำลำต้นและรากมาคั้นเอาน้ำใช้ วางยาเบื่อปลา และ ฉีดพ่นไล่เพลี้ยไฟมะม่วง รวมทั้งทำเป็นสารกำจัดแมลงในแปลงผัก 

**อ้างอิง**

หมวดหมู่:สมุนไพร
หลี เสี่ยนหลง

หลี เสี่ยนหลง (p=Lǐ Xiǎnlóng) เป็นนักการเมืองชาวสิงคโปร์ รัฐมนตรีอาวุโส นายกรัฐมนตรีคนที่ 3 ของประเทศสิงคโปร์ เป็นบุตรชายคนโตของลี กวนยู อดีตนายกรัฐมนตรี และมีภรรยาเป็นประธานเจ้าหน้าที่บริหารบริษัทเทมาเส็กโฮลดิ้งส์
หลี เสี่ยนหลง สามารถพูดภาษาอังกฤษ ภาษามลายู ภาษาจีนแมนดาริน และภาษารัสเซียได้ในขณะที่มีอายุเพียง 10 ปี เมื่อจบชั้นมัธยม ได้รับทุนจากรัฐบาลไปเรียนที่มหาวิทยาลัยเคมบริดจ์ ประเทศอังกฤษ ในสาขาคณิตศาสตร์ และจบปริญญาตรีด้วยเกียรตินิยมอันดับ 1 หลังจากนั้น จบปริญญาโทที่มหาวิทยาลัยฮาร์วาร์ด สหรัฐอเมริกา ในสาขารัฐประศาสนศาสตร์ 
เมื่อสมัครเข้าเป็นสมาชิกสภาผู้แทนราษฎรในปี 2527 หลี เสี่ยนหลง ได้รับเลือกตั้งจากประชาชนตามระบอบประชาธิปไตย และอยู่ในวงการเมืองมามากกว่า 20 ปี ก่อนที่จะได้รับตำแหน่งนายกรัฐมนตรีคนที่ 3 ของสิงคโปร์ต่อจากโก๊ะ จ๊กตงที่อยู่ในตำแหน่งนายกรัฐมนตรีมา 14 ปี
ต่อมาในวันที่ 15 พฤษภาคม พ.ศ. 2567 หลี เสี่ยนหลง ได้ลาออกจากตำแหน่งนายกรัฐมนตรีสิงคโปร์ และส่งมอบตำแหน่งให้ลอว์เรนซ์ หว่อง

**ชีวิตช่วงต้น**
หลี เสี่ยนหลง เป็นบุตรคนโตของลี กวนยูกับ Kwa Geok Choo และหลานชายฝั่งบิดาของ Lee Chin Koon (2446–2538) กับ Chua Jim Neo (2448–2523) เขาเกิดที่โรงพยาบาลสตรีและเด็กเคเคที่สิงคโปร์ในวันที่ 10 กุมภาพันธ์ พ.ศ. 2495 ซึ่งขณะนั้นยังเป็นอาณานิคมอังกฤษ แม่ของเขามีบรรพบุรุษจากอำเภอถงอานกับหล่งหู ส่วนพ่อมีบรรพบุรุษจากเทศมณฑลต้าปู้ในประเทศจีน

**การศึกษา**

**ชีวิตส่วนตัว**
หลี เสี่ยนหลง แต่งงานกับ Wong Ming Yang ภรรยาคนแรกที่เป็นแพทย์ชาวมาเลเซียโดยกำเนิด ในวันที่ 20 พฤษภาคม พ.ศ. 2521 ทั้งคู่ให้กำเนิดลูกสาวชื่อ Li Xiuqi ใน พ.ศ. 2524 และลูกชายชื่อ Li Yipeng ใน ค.ศ. 2525 หลังให้กำเนิดลูกชาย 3 สัปดาห์  Wong เสียชีวิตจากอาการหัวใจวายในวันที่ 28 ตุลาคม พ.ศ. 2525 ด้วยอายุ 31 ปี
เขาแต่งงานใหม่กับโฮ ชิงใน พ.ศ. 2528 ข้าราชการที่มีอนาคตสดใส ผู้ต่อมาได้เป็นกรรมการบริหารและประธานเจ้าหน้าที่บริหารของเทมาเส็กโฮลดิงส์ ทั้งคู่ให้กำเนิดลูกชายสองคนชื่อ Li Hongyi และ Li Haoyi โดย Li Hongyi ลูกชายคนโต เป็นนายทหารชั้นสัญญาบัตรในกองทัพสิงคโปร์ และเป็นรองอธิบดีหน่วยงานเทคโนโลยีภาครัฐ ส่วน Li Haoyi ลูกชายคนเล็ก เป็นวิศวกรซอฟต์แวร์ที่เขียนหนังสือเกี่ยวกับภาษาโปรแกรม Scala
ในตอนแรก ลีได้รับการวินิจฉัยเป็นมะเร็งต่อมน้ำเหลือง ซึ่งเขาไปทำเคมีบำบัดในช่วงต้นคริสต์ทศวรรษ 1990 ต่อมาเขาได้รับการผ่าตัดต่อมลูกหมากโดยใช้หุ่นยนต์รูปรูกุญแจช่วยสำเร็จในวันที่ 15 กุมภาพันธ์ พ.ศ. 2558 หลังได้รับการวินิจฉัยว่าเป็นมะเร็งต่อมลูกหมาก
หลี เสี่ยนหลง สนใจการเขียนโปรแกรมคอมพิวเตอร์ และเคยเขียนโปรแกรมแก้ปัญหาซูโดกุด้วยภาษา C++ ในช่วงเวลาว่าง

**อ้างอิง**

**บรรณานุกรม**
"Hsien Loong: Election soon". (8 November 2005). New Straits Times, p. 31.
*PM Lee:Your vibrant global city, your home, The Straits Times, Headlines, p. 1.
*Koh, Buck Song (2011). Brand Singapore: How Nation Branding Built Asia's Leading Global City. Marshall Cavendish, Singapore. 978-981-4328-15-9.-  url = 

**แหล่งข้อมูลอื่น**
  Lee Hsien Loong on Singapore Prime Minister's Office-  Lee Hsien Loong on Parliament of Singapore
*44164
หมวดหมู่:นายกรัฐมนตรีสิงคโปร์
หมวดหมู่:ผู้นำประเทศในปัจจุบัน
หมวดหมู่:ชาวสิงคโปร์เชื้อสายจีน
เซ็นโนะโยรุโอะโคเอเตะ

"เซ็นโนะโยรุโอะโคเอเตะ" (Sen no Yoru wo Koete ) เป็นซิงเกิลที่ 2 ของวงอควาไทมซ์ภายใต้สังกัดโซนี่ มิวสิก  วางจำหน่ายในรูปแบบซิงเกิลแม็กซี เมื่อวันที่ 22 พฤศจิกายน พ.ศ. 2549  โดยเปิดตัวในอันดับที่ 5 ของชาร์ตออริกอนด้วยยอดขายเปิดตัวที่ 32,820 ชุด  และมียอดขายรวม 127,197 ชุด  
เพลง "เซ็นโนะโยรุโอะโคเอเตะ" เป็นเพลงประกอบภาพยนตร์การ์ตูนเรื่อง BLEACH MEMORIES OF NOBODY  นอกจากนี้ยังเป็นเพลงประกอบรายการ MUSIC FIGHTER เดือนธันวาคม พ.ศ. 2549  และเพลงประกอบรายการวิทยุ SCHOOL OF LOCK! ทางโตเกียวเอฟเอ็ม  ส่วนมิวสิกวิดีโอที่อยู่ในดีวีดีคือเพลง "อิสึโมะอิชโชะ" ในฉบับซีดีและดีวีดีล็อตแรกจะมีมิกสิควิดีโอ "เซ็นโนะโยรุโอะโคเอเตะ" ในฉบับ BLEACH MEMORIES OF NOBODY แทน  ส่วนมิวสิกวิดีโอปกติอยู่ในอัลบั้ม คาเซะ โอะ อาสึเมเตะ   

**รายชื่อเพลง**
# 千の夜をこえて   
# 千の夜をこえて (Instrumental Mix) 

**มิวสิกวีดีโอดีวีดีเวอร์ชันล็อตแรก**
# いつもいっしょ
# 劇場版『BLEACH』予告編 「千の夜をこえて」version (เฉพาะซีดี+ดีวีดีล็อตแรกเท่านั้น)

**มิวสิกวีดีโอดีวีดีเวอร์ชันปกติ**
# いつもいっしょ

**ชาร์ต**
ชาร์ตออริกอน
หมวดหมู่:เพลงญี่ปุ่น
หมวดหมู่:เพลงซิงเกิลของอควา ไทมซ์
แว่น

แว่น อาจหมายถึง- แว่นตา (glasses) อุปกรณ์ปรับแก้สายตา
** แว่นกันแดด (sunglasses) แว่นตาที่ปกป้องตาจากแสงแดด
** แว่นครอบตา (goggles) แว่นที่สอบครอบทั้งดวงตา ชื่ออื่นเช่น แว่นว่ายน้ำ แว่นดำน้ำ แว่นนิรภัย- แว่นขยาย เลนส์นูนสำหรับส่องขยายดูวัตถุ- ผักแว่น ผักชนิดหนึ่ง ชื่อวิทยาศาสตร์ Marsilea crenata Presl.- แว่น หรือ แว่นฟ้า หมายถึง กระจก
เบ็ตตี้ โรบินสัน

เบ็ตตี้ โรบินสัน (Betty Robinson) นักวิ่งชาวอเมริกัน เข้าแข่งขันแข่งโอลิมปิกฤดูร้อน 1928 ที่อัมสเตอร์ดัม และได้เหรียญทองในการแข่งขันวิ่ง 100 เมตร และทำสถิติโลกใหม่  
โรบินสัน ประสบอุบัติเหตุเครื่องบินตก ชายที่พบร่างสิ้นสติของเธอคิดว่าเธอตายแล้ว  แต่เธอยังไม่ตาย แต่หมดสติไปนานถึง 7 สัปดาห์ เมื่อฟื้นขึ้นมา เธอเดินไม่ได้อย่างปกติถึง 2 ปี และเธอไม่สามารถงอเข้าได้อย่างปกติ ทำให้ไม่สามารถนั่งท่าสตาร์ทได้ อย่างไรก็ตามเธอได้อีก 1 เหรียญทองโอลิมปิก กับทีมวิ่งผลัด 4x100 เมตรหญิง ที่กรุงเบอร์ลิน ปี 1936

**อ้างอิง**
 http://www.oknation.net/blog/Olympicskomchadluek/2008/08/04/entry-1
หมวดหมู่:นักวิ่งระยะสั้น
หมวดหมู่:นักกีฬาโอลิมปิกทีมชาติสหรัฐ
หมวดหมู่:นักกีฬาเหรียญทองโอลิมปิก
หมวดหมู่:นักกีฬาเหรียญเงินโอลิมปิก
ดาราประจัญบาน ท.ทหารจำเป็น

ดาราประจัญบาน ท.ทหารจำเป็น (Tropic Thunder) เป็นภาพยนตร์อเมริกันแนวล้อเลียน-แอ็คชั่น-คอมเมดี ในปี ค.ศ. 2008 กำกับการแสดงโดยเบน สติลเลอร์ ซึ่งเขาได้เขียนบทภาพยนตร์ร่วมกับจัสติน เทอรู และอีธาน โคเฮน อีกทั้งยังเป็นนักแสดงนำในเรื่องร่วมกับรอเบิร์ต ดาวนีย์ จูเนียร์, แจ็ก แบล็ก, เจย์ บารูเชล และ แบรนดอน ที แจ็กสัน โดยได้ทอม ครูซ มาเป็นนักแสดงสมทบ นอกจากนี้ยังมีนักแสดงชื่อดังอีกหลายคนมาร่วมแสดงในบทบาทรับเชิญโดยรับบทเป็นตัวเองเช่น ฌอน เพนน์, เจสัน เบตแมน, โทบีย์ แมไกวร์, ไทรา แบงส์รวมถึง เจนนิเฟอร์ เลิฟ ฮิววิต ภาพยนตร์มีการล้อเลียนเหตุการณ์ต่างๆมากมายเช่น เนื้อหาที่มักจะปรากฏในภาพยนตร์สงครามอเมริกัน, อุตสาหกรรมภาพยนตร์อเมริกัน การแสดงแบบเมธอดแอ็คติง รวมถึงมีการนำชื่อของ อัล ปาชิโน นักแสดงที่เคยได้รับรางวัลออสการ์มาใช้เป็นชื่อของตัวละครที่เป็นเกย์

**เนื้อเรื่องย่อ**

**นักแสดง**
 เบน สติลเลอร์ รับบทเป็น ทัก สปีดแมน- แจ็ค แบล็ค รับบทเป็น เจฟ พอร์ตนี "หมูตอน"- โรเบิร์ต ดาวนีย์ จูเนียร์ รับบทเป็น เคิร์ค ลาซารัส- แบรนเดน ที แจ็คสัน รับบทเป็น อัลปา ชิโน- ทอม ครูซ รับบทเป็น เลส กรอสแมน- เจย์ บารูเชล รับบทเป็น เควิน แซนดัสกี้- แดนนี่ แม็คไบรด์ รับบทเป็น โคดี้- สตีฟ คูแกน รับบทเป็น เดเมียน ค็อคเบิร์น- บิล เฮเดอร์ รับบทเป็น ร็อบ สโลลอม- นิค โนลเต้ รับบทเป็น จอห์น “โฟร์ ลีฟ” เทย์แบ็ค- แบรนดอน ซู ฮู รับบทเป็น ทราน- เร็จจี้ ลี รับบทเป็น บยอง

**อ้างอิง**

**ดูเพิ่ม**
  Tropic Thunder official site date=2008-12-16 -  Rain of Madness official site date=2008-08-27 
หมวดหมู่:ภาพยนตร์ที่ออกฉายในปี พ.ศ. 2551
หมวดหมู่:ภาพยนตร์เกี่ยวกับกองทัพบกสหรัฐ
เทวดาตกมันส์

เทวดาตกมันส์ ออกฉายเมื่อวันที่ 4 กันยายน พ.ศ. 2551 กำกับโดย เปี๊ยก-อาทิตย์ ศรีภูม ทำรายได้รวม 22 ล้านบาท

**นักแสดง**
 เทพ โพธิ์งาม แสดงเป็น เทวดา- ศรีหนุ่ม เชิญยิ้ม แสดงเป็น หลวงพ่อ - ศุภรดา เต็มปรีชาแสดงเป็น หมวย- วิวิศน์ บวรกีรติขจร แสดงเป็น ผู้กองหนุ่ม - ตรีชฎา กิ้มติ๋น แสดงเป็น เหมย (พี่สาวหมวย) - อ่าง เถิดเทิง แสดงเป็น อึ่ง - สมเล็ก ศักดิกุล แสดงเป็น สารวัตร- อาภาพร นครสวรรค์แสดงเป็น เจ๊ลำยอง- เด่น ดอกประดู่แสดงเป็น อาแปะ (พ่อหมวย) - ค่อม ชวนชื่น แสดงเป็น เจ๋ง- ลูกนก สุภาพร แสดงเป็น นาง- เด๋อ ดอกสะเดาแสดงเป็น จ่ายอด (พ่อผู้กองหนุ่ม)

**อ้างอิง**

**แหล่งข้อมูลอื่น**
  เว็บไซต์ทางการ date=2008-08-09 -  ข้อมูลหนังเรื่องเทวดาตกมันส์- title=เทวดาตกมันส์ (2008)
หมวดหมู่:ภาพยนตร์ไทย
หมวดหมู่:ภาพยนตร์ไทยที่ออกฉายในปี พ.ศ. 2551
หมวดหมู่:ภาพยนตร์ตลกไทย
หมวดหมู่:ภาพยนตร์โดยอาร์เอสฟิล์ม
หลี่ หนิง

หลี่ หนิง (p=Lǐ Níng) เกิดวันที่ 8 กันยายน ค.ศ. 1963 เกิดในครอบครัวเชื้อสายจ้วง ในลุ้ยโจว เขตปกครองตนเองกว่างซีจ้วง ประเทศจีน เป็นอดีตนักยิมนาสติก ทีมชาติจีน และเป็นผู้จุดคบเพลิงโอลิมปิก ใน พิธีเปิดกีฬาโอลิมปิก 2008 ที่ปักกิ่ง
หลี่ หนิงอยู่ในวงการยิมนาสติคนาน 19 ปี และคว้าเหรียญรางวัลจากการแข่งขันต่าง ๆ ได้มากถึง 106 เหรียญ และหลังจากเลิกเล่นในปี 1988 หลี่ หนิงก็หันไปทำธุรกิจผลิตอุปกรณ์กีฬาซึ่งถือว่าเป็นของต้องห้ามในแผ่นดินใหญ่ยุคนั้น 
หลี่ หนิงได้รับเหรียญรางวัลจากกีฬาโอลิมปิกทั้งหมด 6 เหรียญ ซึ่ง 3 จาก 6 เหรียญนั้นคือเหรียญทอง จากนครลอส แอนเจอลิส

**อ้างอิง**
หมวดหมู่:นักยิมนาสติกชาวจีน
หมวดหมู่:นักธุรกิจชาวจีน
หมวดหมู่:บุคคลจากเขตปกครองตนเองกว่างซีจ้วง
หมวดหมู่:นักกีฬาโอลิมปิกทีมชาติจีน
หมวดหมู่:นักกีฬาเหรียญทองโอลิมปิก
หมวดหมู่:นักกีฬาเหรียญเงินโอลิมปิก
หมวดหมู่:นักกีฬาเหรียญทองแดงโอลิมปิก
หมวดหมู่:นักยิมนาสติกสากลชายชาวจีน
วิกิพีเดีย:เสนอบทความคัดสรร/การบุกครองโปแลนด์

=== การบุกครองโปแลนด์**
การบุกครองโปแลนด์ ถูกเสนอเมื่อ 11 สิงหาคม พ.ศ. 2551 และจะได้รับการพิจารณาภายในวันที่ 25 สิงหาคม พ.ศ. 2551
 เสนอชื่อ --NBALIVE2551 11:02, 11 สิงหาคม 2551 (ICT) ผมเห็นว่าบทความนี้น่าจะพัฒนาไปเป็นบทความคัดสรรได้ ยังไงก็ขอฝากพิจารณาด้วยนะครับ 
สนับสนุน 
# สนับสนุน --Sry85 15:09, 16 สิงหาคม 2551 (ICT)
# สนับสนุนคับ --DoLKuNGBiGHEAD 18:10, 20 สิงหาคม 2551 (ICT)
คัดค้าน
#
#
เสนอแนะการปรับปรุง
# ในบทความมีการเขียนทั้ง "สโลวาเกีย" (หัวข้อ) กับ "สโลวะเกีย" (ในกล่องข้อมูล) เอาอันไหนกันครับ นอกจากนี้แต่ก่อนมันเป็น เช็กโก-สโลวาเกีย ไม่ใช่เหรอครับ --Piazza del Duomo 18:13, 20 สิงหาคม 2551 (ICT)
#* ใช้เป็น "สโลวาเกีย" ครับแก้ให้แล้ว --NBALIVE2551 18:34, 20 สิงหาคม 2551 (ICT)
คอนสวรรค์

คอนสวรรค์ อาจหมายถึง- คอนสวรรค์ - พืชชนิดหนึ่ง ซึ่งมีชื่อเรียกอีกอย่างว่า สนก้างปลา- อำเภอคอนสวรรค์ - อำเภอหนึ่งในจังหวัดชัยภูมิ
ระบบไฟล์เซตตะไบต์

ระบบไฟล์เซตตะไบต์ หรือ แซดเอฟเอส (Zettabyte File System: ZFS) เป็นระบบไฟล์ที่พัฒนาโดยบริษัทซัน ไมโครซิสเต็มส์เพื่อใช้กับระบบปฏิบัติการ Solaris ความสามารถที่โดดเด่นของ ZFS คือสามารถเก็บข้อมูลจำนวนมหาศาล และความสามารถด้านเสถียรภาพของระบบไฟล์อื่นๆ เช่น RAID-Z, snapshot, copy-on-write
ZFS ถูกพัฒนาขึ้นเป็นซอฟต์แวร์โอเพนซอร์ส โดยมีสัญญาอนุญาตแบบ Common Development and Distribution License (CDDL)

**ประวัติการพัฒนา**
ZFS ถูกพัฒนาขึ้นโดยทีมนักพัฒนาจากซัน นำโดย Jeff Bonwick โดย ZFS เปิดตัวในวันที่ 14 กันยายน 2004 และซอร์สโค้ดของ ZFS ถูกนำเข้ารวมกับรุ่นหลักของ Solaris เมื่อวันที่ 31 ตุลาคม 2005 และแจกจ่ายกับ OpenSolaris รุ่น build 27 เมื่อวันที่ 16 พฤศจิกายน 2005 ซันได้ประกาศว่าจะนำ ZFS เข้าไปรวมกับ Solaris 10 รุ่นอัปเดต 6/06 ในเดือนมิถุนายน 2006 ซึ่งนับเป็นเวลาหนึ่งปีถัดจากการเปิดตัว ZFS ต่อชุมชนนักพัฒนา Solaris
หมวดหมู่:ระบบไฟล์คอมพิวเตอร์
รูปผิดปกติของหลอดเลือดแดงและดำ

รูปผิดปกติของหลอดเลือดแดงและดำ (Arteriovenous malformation) หรือ AVM เป็นการต่อกันของเส้นเลือดดำและแดงไม่สมบูรณ์ ทำให้การเดินเลือดไม่ปกติ เกิดปมเหมือนลูกโป่งที่โป่งขึ้นเรื่อยๆ และแตกในที่สุด เป็นความผิดปกติของหลอดเลือดมาแต่กำเนิด ทำให้เกิดอาการชัก (เนื่องจาก AVM ไปรบกวนสมองใหญ่) และการตกเลือด AVM จะแตกเข้าไปในเนื้อสมอง)  นอกจากนี้อาจทำให้เกิดการอุดตันของเลือด สำลักเลือด และอาจทำให้เกิดหัวใจวายได้โดยเฉพาะในเด็ก

**อ้างอิง**
 นิตยสารชีวจิต ฉบับวันที่ 1 กรกฎาคม 2551
หมวดหมู่:ความผิดปกติแต่กำเนิด
หมวดหมู่:มหพยาธิวิทยา
คนหิ้วหัว

คนหิ้วหัว (Headless Ghost) เป็นภาพยนตร์แนวกระตุกขวัญ/โรแมนติก/คอมเมดี้ จากผลงานการกำกับการแสดงและเขียนบทเรื่องที่ 2 ของ พิง ลำพระเพลิง ว่าด้วยเรื่องราวของอดีตทหารเรือขี้โมโหที่พร้อมระเบิดโทสะได้ทุกเมื่อหากถูกใครเรียกเขาว่า “ไอ้เตี้ย” นอกจากจะเป็นพ่อที่ไม่เอาไหนในสายตาของ “หงส์” เมียสาวที่กลายเป็นเสาหลักของบ้านโดยพึ่งพาเหล้าและการพนันในการประทังความสุขและเลี้ยงดูชีวิตของ “เต้ย” ลูกชายเพียงลำพัง ออกฉายครั้งแรกเมื่อวันที่ 30 สิงหาคม พ.ศ. 2550

**นักแสดง**
 พิง ลำพระเพลิง ....... เตี้ย- ภูริ หิรัญพฤกษ์ ....... หนุ่ม- ศุภักษร ไชยมงคล ....... สาว- วิสา สารสาส ....... หงส์- รัชชานนท์ ว่องสิริสุขสกุล ....... เต้ย- อภิชาติ ชูสกุล ....... รงค์- คืนสิทธิ์ สุวรรณวัฒกี ....... ค่อม

**แหล่งข้อมูลอื่นๆ**
  ข้อมูลภาพยนตร์เรื่องคนหิ้วหัว- title=คนหิ้วหัว (2007)- คนหิ้วหัว
หมวดหมู่:ภาพยนตร์ไทยที่ออกฉายในปี พ.ศ. 2550
หมวดหมู่:ภาพยนตร์ที่กำกับโดย พิง ลำพระเพลิง
หมวดหมู่:ภาพยนตร์โดยสหมงคลฟิล์ม
ปักกิ่งร่ายรำ

ปักกิ่งร่ายรำ (Dancing Beijing) เป็นชื่อเรียกตราสัญลักษณ์ประจำการแข่งขัน กีฬาโอลิมปิกฤดูร้อน ครั้งที่ 29 ประจำปี ค.ศ. 2008(พ.ศ. 2551) ที่กรุงปักกิ่ง สาธารณรัฐประชาชนจีน เป็นเจ้าภาพจัดการแข่งขันฯ
ตราสัญลักษณ์ดังกล่าว จำลองรูปแบบจากตราประทับจีนโบราณ มีส่วนพื้นเป็นสีแดง ส่วนช่องว่างที่เกิดจากการแกะสลักตราประทับ เป็นตัวอักษรจีนที่อ่านว่า จิง (京) ซึ่งอยู่ในคำว่า เป่ยจิง (ปักกิ่ง) อีกทั้งมีลักษณะคล้ายตัวอักษร เหวิน ซึ่งหมายถึงอารยธรรมที่สืบทอดมายาวนานของชนชาติจีน นอกจากนั้น ตัวอักษรที่ปรากฏ ยังมีลักษณะท่าทางของมนุษย์ที่วิ่งไปข้างหน้า ขณะกำลังยินดีที่ได้รับชัยชนะ
ด้านล่างตราประทับ เป็นอักษรภาษาอังกฤษ Beijing 2008 ที่เขียนจากพู่กันจีน ถัดลงไปเป็นตราสัญลักษณ์โอลิมปิก คือรูป 5 ห่วงวงกลมคล้องกัน
ภายหลังการเปิดตัวตราสัญลักษณ์ดังกล่าว บรรดาผู้ผลิตสินค้าที่ระลึก ต่างนำตราสัญลักษณ์ดังกล่าว มาประทับลงบนผลิตภัณฑ์ต่างๆ มากมาย เช่น เสื้อยืด หมวก แสตมป์ พวงกุญแจ และเหรียญที่ระลึก เป็นต้น ปัจจุบันสินค้าดังกล่าว กลายเป็นสินค้าที่ชาวปักกิ่ง และชาวจีน พากันหาซื้อเป็นเจ้าของ เนื่องจากสินค้าเหล่านี้ มีจำหน่ายเฉพาะในกรุงปักกิ่งเพียงแห่งเดียวเท่านั้น

**ดูเพิ่ม**
 โอลิมปิกฤดูร้อน 2008- ฝูหวา

**แหล่งข้อมูลอื่น**
 http://artist-horizon.blogspot.com
หมวดหมู่:โอลิมปิกฤดูร้อน 2008
คลีนแอนด์เจิร์ก

ยกน้ำหนักท่าคลีนแอนด์เจิร์ก ในช่วงเจิร์ก
คลีนแอนด์เจิร์ก (clean and jerk) เป็นหนึ่งในสองการแข่งขันกีฬายกน้ำหนักในการแข่งขันโอลิมปิกฤดูร้อนคู่กับการแข่งขันท่าสแนตช์
โดยในช่วง "คลีน" จะเป็นการยกน้ำหนักจากพื้นขึ้นมาอยู่บริเวณด้านหน้าของหน้าอกพร้อมกับยืนขึ้นตัวตรง และในช่วง "เจิร์ก" จะเป็นการยกน้ำหนักไว้เหนือหัว พร้อมกับขาทั้งสองขนานกัน
สถิติโอลิมปิกของท่าคลีนแอนด์เจิร์กคือ 262.5 กิโลกรัม ซึ่งทำไว้โดยนักกีฬาชาวอิหร่านในโอลิมปิก 2004 ส่วนสถิติหญิงคือ 182.5 กิโลกรัม ที่ทำโดยนักกีฬาหญิงชาวจีน ในโอลิมปิก 2004

**อ้างอิง**
หมวดหมู่:ยกน้ำหนัก
ธีรพล นพรัมภา

ธีรพล นพรัมภา (เกิด 30 พฤศจิกายน พ.ศ. 2492) อดีตเลขาธิการนายกรัฐมนตรี สมัยรัฐบาลสมัคร สุนทรเวช และอดีตปลัดเมืองพัทยา เป็น 1 ใน 4 ของแก๊งออฟโฟร์ในพรรคพลังประชาชน

**ประวัติ**
นายธีรพล นพรัมภา เกิดวันที่ 30 พฤศจิกายน พ.ศ. 2492 จบการศึกษาระดับปริญญาตรีจากคณะวิศวกรรมศาสตร์ จุฬาลงกรณ์มหาวิทยาลัย เมื่อปี พ.ศ. 2510 (รุ่นเดียวกับ สหัส บัณฑิตกุล) และ วิศวกรรมศาสตรมหาบัณฑิต (เครื่องกล) ด้านชีวิตครอบครัว สมรสกับนางปรางทิพย์ นพรัมภา

**การทำงาน**
ธีรพล นพรัมภา เริ่มทำงานเป็นวิศวกรในบริษัท Caudil Rowlett Scott Corp. และเป็นผู้จัดการในบริษัทเอกชนอีกหลายแห่ง อาทิ บริษัท สยามกลการ, บริษัท ชลประทานคอนกรีต ต่อมาในปี พ.ศ. 2533 จึงได้ดำรงตำแหน่งปลัดเมืองคนแรกของเมืองพัทยา และในปี พ.ศ. 2543 นายสมัคร  สุนทรเวช ได้รับตำแหน่งผู้ว่าราชการกรุงเทพมหานคร ทำให้นายธีรพล นพรัมภา ซึ่งมีความสนิทสนมกับนายสมัคร ได้เข้ามารับตำแหน่งผู้ช่วยเลขานุการผู้ว่าราชการกรุงเทพมหานคร โดยทำหน้าที่เป็นเลขานุการของนายสหัส บัณฑิตกุล รองผู้ว่าราชการกรุงเทพมหานครฝ่ายการโยธา หลังจากหมดวาระดังกล่าว จึงได้หันไปประกอบธุรกิจ เป็นผู้ถือหุ้นใหญ่อันดับ 4 ในบริษัท ศิครินทร์ จำกัด (มหาชน) ผู้บริหารโรงพยาบาลศิครินทร์ ถนนศรีนครินทร์ บางนา
ในปี พ.ศ. 2551 นายธีรพล นพรัมภา จึงได้กลับเข้ามาสู่งานการเมืองอีกครั้งโดยการรับตำแหน่งเป็นเลขาธิการนายกรัฐมนตรี ในรัฐบาลของนายสมัคร สุนทรเวช และถูกเปิดเผยจากสมาชิกสภาผู้แทนราษฎร กลุ่มอีสานพัฒนา ว่าเป็นหนึ่งในสมาชิกแก๊งออฟโฟร์ของพรรค 

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
  เว็บไซต์รัฐบาลไทย-  www.kanmuang.orgfix-attempted=yes 
หมวดหมู่:วิศวกรชาวไทย
หมวดหมู่:นักธุรกิจชาวไทย
หมวดหมู่:นักการเมืองไทย
หมวดหมู่:เลขาธิการนายกรัฐมนตรีไทย
หมวดหมู่:นิสิตเก่าคณะวิศวกรรมศาสตร์ จุฬาลงกรณ์มหาวิทยาลัย
หมวดหมู่:ผู้ได้รับเครื่องราชอิสริยาภรณ์ ท.ม.
หมวดหมู่:ผู้ได้รับเครื่องราชอิสริยาภรณ์ ต.ช.
ต้นทุนค่าเสียโอกาส

ต้นทุนค่าเสียโอกาส  (opportunity cost) คือมูลค่าของผลตอบแทนจากกิจกรรมที่สูญเสียโอกาสไปในการเลือกทำกิจกรรมอย่างหนึ่ง ต้นทุนค่าเสียโอกาสเป็นต้นทุนที่ถูกอ้างถึงในวิชาเศรษฐศาสตร์ เพราะมันบ่งบอกถึงการเลือกตัวเลือกที่เป็นที่ต้องการทั้งหมดแต่ไม่สามารถเลือกพร้อมกันได้ และเป็นแนวคิดที่สำคัญในการที่จะใช้ทรัพยากรที่มีจำกัดให้มีประสิทธิภาพสูงสุด ต้นทุนค่าเสียโอกาสไม่ได้หมายถึงมูลค่ารวม แต่หมายถึงเฉพาะมูลค่าที่ให้ผลตอบแทนดีที่สุดในบรรดาตัวเลือกอื่นที่เสียโอกาสไปเท่านั้น
การคำนึงถึงต้นทุนค่าเสียโอกาสเป็นความแตกต่างที่สำคัญที่สุดของต้นทุนทางเศรษฐศาสตร์และต้นทุนทางบัญชี ต้นทุนค่าเสียโอกาสนับว่าเป็นต้นทุนที่แท้จริงในการทำกิจกรรมใด ๆ ก็ตาม เพราะมันทำให้เห็นถึงโอกาสซึ่งเป็นต้นทุนที่ถูกซ่อนอยู่ (และไม่สามารถมองเห็นหากคำนวณทางบัญชี)
อย่างไรก็ตาม การคำนวณหาต้นทุนค่าเสียโอกาสนั้นส่วนใหญ่ทำได้ยาก เพราะเป็นการคำนวณจากการคาดคะเนเหตุการณ์ที่ไม่ได้เกิดขึ้นจริง

**ตัวอย่าง**
ต้นทุนค่าเสียโอกาสของการเรียนต่อในระดับปริญญาเอกไม่ใช่เพียงค่าเล่าเรียนที่เสียไป แต่หมายถึงรายได้ที่คาดว่าจะได้รับหากไม่เรียนต่อแต่ไปทำงานแทนด้วย
ผู้ที่นำเงินไปลงทุนในหุ้นสูญเสียโอกาสที่เขาจะได้รับดอกเบี้ยจากการฝากธนาคาร ดังนั้นต้นทุนค่าเสียโอกาสในการลงทุนนี้จึงหมายถึงดอกเบี้ยที่ควรจะได้รับ (หรือหมายถึงผลตอบแทนใด ๆ ที่จะได้รับ หากสามารถนำเงินไปลงทุนอย่างอื่นที่ให้ผลตอบแทนดีกว่าดอกเบี้ยธนาคาร)
หากรัฐตัดสินใจจะสร้างโรงพยาบาลในที่ว่างที่เป็นของรัฐ ต้นทุนค่าเสียโอกาสจะหมายถึงมูลค่าที่สูงที่สุดของกำไรในการนำที่ดินนี้และเงินค่าก่อสร้างไปทำประโยชน์อย่างอื่น เช่น ในการสร้างโรงพยาบาลนี้ รัฐเสียโอกาสที่จะสร้างโรงเรียน หรือห้องสมุด หรือโอกาสที่จะขายที่ดินนี้เพื่อลดหนี้ของรัฐ

**อ้างอิง**
หมวดหมู่:เศรษฐศาสตร์จุลภาค
หมวดหมู่:คำศัพท์เศรษฐศาสตร์
เดอร์ ออง เกรย์

ดีร์ ออง เกรย์ (Dir En Grey) เป็นวงดนตรีเฮฟวีเมทัลของญี่ปุ่น ก่อตั้งขึ้นในเดือนกุมภาพันธ์ ค.ศ. 1997 และปัจจุบันเซ็นสัญญากับ Firewall Div. แผนกย่อยของ Free-Will

**สมาชิก**
 เคียว- คาโอรุ- ดาย- โทชิยะ- ชินยะ

**ผลงานเพลง**
สตูดิโออัลบั้ม- Gauze (1999)- Macabre (2000)- Kisō (2002)- Vulgar (2003)- Withering to Death (2005)- The Marrow of a Bone (2007)- Uroboros (2008)- Dum Spiro Spero (2011)- Arche (2014)- The Insulated World (2018)- Phalaris (2022)

**อ้างอิง**

**แหล่งข้อมูลอื่น**
หมวดหมู่:กลุ่มดนตรีสัญชาติญี่ปุ่น
หมวดหมู่:ศิลปินสังกัดโซนีมิวสิกเอนเตอร์เทนเมนต์เจแปน
เพนกวินกลมปุ๊กลุกขึ้นมาเต้น

เพนกวินกลมปุ๊กลุกขึ้นมาเต้น (อังกฤษ:Happy Feet) ออกฉายเมื่อวันที่  17 พฤศจิกายน พ.ศ. 2549 ในประเทศสหรัฐอเมริกา ส่วนในประเทศไทยนั้น ออกฉายวันที่ 23 พฤศจิกายน พ.ศ. 2549 กำกับโดยจอร์จ มิลเลอร์

**ตัวละคร**
ภาพยนตร์ได้รับรางวัลออสการ์ 1 รางวัล ในสาขาภาพยนตร์แอนิเมชันยอดเยี่ยม ในงานประกาศผลรางวัลออสการ์ ครั้งที่ 79

**ดูเพิ่ม**
  เว็บไซต์ทางการ- title=Happy Feet-  ข้อมูลภาพยนตร์เรื่อง Happy Feet
หมวดหมู่:ภาพยนตร์ที่ออกฉายในปี พ.ศ. 2549
หมวดหมู่:ภาพยนตร์แอนิเมชัน
หมวดหมู่:ภาพยนตร์เกี่ยวกับนกเพนกวิน
หมวดหมู่:ภาพยนตร์ออสเตรเลีย
หมวดหมู่:ภาพยนตร์อเมริกัน
หมวดหมู่:ภาพยนตร์ที่มีฉากในทวีปแอนตาร์กติกา
หมวดหมู่:ภาพยนตร์แอนิเมชันวอร์เนอร์บราเธอร์ส
หม่อมเจ้าไขแสงรพี รพีพัฒน์

นาวาเอก หม่อมเจ้าไขแสงรพี รพีพัฒน์ (29  ตุลาคม พ.ศ. 2442 - 19 ตุลาคม พ.ศ. 2521) เป็นพระโอรสในพระเจ้าบรมวงศ์เธอ กรมหลวงราชบุรีดิเรกฤทธิ์ ประสูติแต่หม่อมอ่อน รพีพัฒน์ ณ อยุธยา เมื่อวันที่ 29 ตุลาคม พ.ศ. 2442 มีโสทรอนุชาและโสทรภคินี 10 องค์ และมีขนิษฐาต่างพระมารดา 2 องค์
หม่อมเจ้าไขแสงรพี โปรดทรงม้า เล่นเทนนิส และออกสังคม หม่อมเจ้าไขแสงรพีเสกสมรสครั้งแรกกับเริงจิตร์แจรง อาภากร (พระธิดาในพระเจ้าบรมวงศ์เธอ กรมหลวงชุมพรเขตอุดมศักดิ์) มีธิดาคนเดียว คือ- หม่อมราชวงศ์เติมแสงไข กรรณสูต สมรสกับปรีดา กรรณสูต มีบุตร-ธิดา 4 คน
ต่อมาทรงหย่าขาด และสมรสใหม่กับหม่อมหลวงสุมิตรา สุทัศน์ (บุตรีของหม่อมราชวงศ์สิทธิ์ สุทัศน์) ภายหลังทรงหย่ากัน มีโอรสคนเดียว คือ- หม่อมราชวงศ์ศักดิ์รพี รพีพัฒน์ สมรสกับสุนทรี รพีพัฒน์ ณ อยุธยา (สกุลเดิม ศิริจิตต์) มีบุตรคนเดียว คือ
** หม่อมหลวงสุพัฒรี รพีพัฒน์
นาวาเอก หม่อมเจ้าไขแสงรพี รพีพัฒน์ สิ้นชีพตักษัยเมื่อวันที 19 ตุลาคม พ.ศ. 2521 สิริชันษา 78 ปี

**พระเกียรติยศ**

**เครื่องราชอิสริยาภรณ์**
ปี=2484ปี=2466
ปี=2469

**พระยศ**

**พระยศทางทหาร**
 8 สิงหาคม พ.ศ. 2465: นายเรือเอก- 13 เมษายน พ.ศ. 2466: นาวาตรี- 1 มกราคม พ.ศ. 2497: นาวาโท- 1 มกราคม พ.ศ. 2498: นาวาเอก

**พงศาวลี**

**อ้างอิง**

หมวดหมู่:หม่อมเจ้าชาย
หมวดหมู่:ราชสกุลรพีพัฒน์
หมวดหมู่:ราชสกุลเสนีวงศ์
หมวดหมู่:บุคคลในประวัติศาสตร์กรุงรัตนโกสินทร์